title: Juhani Niemelä

text: Niemelä oli pitkään kiinnitettynä Tampereen Työväen Teatteriin, jossa työskenteli vuodesta 1973, kunnes jäi eläkkeelle vuonna 2008. Teatteriuran lisäksi hän on näytellyt merkittäviä sivuosarooleja useissa televisiosarjoissa ja elokuvissa. Muistettavimpia näistä ovat ehkä lomamatkalla itsensä toimitusjohtajaksi esittelevän vahtimestarin rooli Risto Jarvan komediassa "Loma" (1976) sekä Niemisen rooli Aki Kaurismäen elokuvassa "Mies vailla menneisyyttä" (2002). Hän näytteli myös vuonna 1991 tehdyssä draamasarjassa Autovaras, jossa hänen roolinsa oli Laasonen. Niemälä näytteli myös vuonna 2009 Timo Koivusalon ohjaamassa "Täällä Pohjantähden alla" -elokuvassa. Vuodesta 2016 lähtien hän on näytellyt yhtä päärooleista TV1:den draamasarjassa "Korpelan kujanjuoksu". Vuonna 2018 Niemelä nähtiin lahkon johtaja Paavali Puseniuksen roolissa "Karppi"-rikossarjassa.


title: Juhani Niemelä

text: Niemelän tähänastisen elokuvauran ainoa päärooli on ollut Veikko Aaltosen westernmäisessä, mutta nykyaikaan sijoittuvassa trillerissä "Tilinteko" (1987). Siinä Niemelä näytteli vähäeleistä kostajaa, joka saapuu pieneen kaupunkiin vaatimaan tilille itsensä aikoinaan pettänyttä toveriaan (Esko Nikkari).


title: Juhani Niemelä

text: Teatterissa Niemelä on esiintynyt muun muassa näytelmissä "Tuntematon Väinö Linna" (1995), "Runar ja Kyllikki" (2006) ja "Patukkaooppera" (2007).


title: Roy Dotrice

text: Roy Dotrice (26. toukokuuta 1923 Guernsey – 16. lokakuuta 2017 Lontoo) oli brittiläinen näyttelijä.


title: Roy Dotrice

text: Dotrice syntyi Kanaalisaarten Guernseyllä. Hän palveli toisessa maailmansodassa ja joutui saksalaisten sotavangiksi. Hän meni vuonna 1947 naimisiin puolisonsa Kayn kanssa ja sai kolme tytärtä, joista kustakin tuli näyttelijöitä.


title: Roy Dotrice

text: Dotrice esitti Leopold Mozartia elokuvassa "Amadeus" (1984). Hänellä on lisäksi ollut tunnettuja televisiorooleja esimerkiksi sarjassa "Beauty and the Beast" (1987–1990). Hänet on palkittu Bafta-palkinnolla vuonna 1969 ja Tony-palkinnolla 2000.


title: Jaakko Huttunen

text: Jaakko Huttunen (26. kesäkuuta 1911 – 21. tammikuuta 1938) oli suomalainen käsikirjoittaja.


title: Jaakko Huttunen

text: Huttunen oli mukana käsikirjoittamassa Valentin Vaalan alku-uran kahta merkittävimpinä pidettyä elokuvaa "Juurakon Huldaa" (1937) ja "Niskavuoren naisia" (1938). Lupaava käsikirjoittajan ura katkesi kuitenkin varhaiseen kuolemaan. Huttunen oli tuolloin vasta 26-vuotias.


title: Ryan Shay

text: Ryan Shay (s. 4. toukokuuta 1979 Ypsilanti, Michigan, Yhdysvallat – 3. marraskuuta 2007) oli yhdysvaltalainen kestävyysjuoksija. Hän kuoli 28-vuotiaana maratonkilpailussa New Yorkissa.


title: Ryan Shay

text: Shay oli viisinkertainen Yhdysvaltain mestari eri kestävyysjuoksumatkoilla. Puolimaratonin maailmanmestaruuskilpailuissa vuonna 2005 hän sijoittui viidenneksitoista. Hän osallistui myös Pariisin MM-kisoihin 2003 ja kahdesti maastojuoksun MM-kisoihin.


title: Ryan Shay

text:
Shay osallistui 3. marraskuuta 2007 New Yorkissa Yhdysvaltain maratonin olympiakarsintakilpailuun. Yhdeksän kilometrin juoksun jälkeen hän tuupertui maahan. Ensiavun jälkeen Shay toimitettiin sairaalaan, jossa hänet kuitenkin todettiin kuolleeksi. Kuolinsyyksi todettiin sydänkohtaus. Shayn isän, Joe Shayn, mukaan Ryan Shaylla oli todettu olevan laajentunut sydän jo 14-vuotiaana. Lääkärit olivat kuitenkin uskoneet sydämen suurentumisen johtuneen Shayn kestävyysjuoksuharjoittelusta.
Shay valmistui vuonna 2002 Notre Damen yliopistosta. Hänen vaimonsa Alicia Craig oli myös
kestävyysjuoksija.


title: Farmarin tytär

text: Farmarin tytär ("The Farmer’s Daughter") on H. C. Potterin ohjaama yhdysvaltalainen elokuva vuodelta 1947. Se perustuu Hella Wuolijoen näytelmään "Juurakon Hulda" vuodelta 1937.


title: Farmarin tytär

text: "Farmarin tytär" on Mika Waltarin romaaniin perustuvan elokuvan "Sinuhe, egyptiläinen" (1954) ohella ainoa Hollywoodissa filmattu elokuva, joka perustuu suomalaiseen alkuperäisteokseen. Elokuvan alkuteksteissä Wuolijoen kirjailijanimi Juhani Tervapää oli virheellisesti muodossa ”Juhni Tervataa”.


title: Farmarin tytär

text: Loretta Young sai pääosasuorituksestaan parhaan naispääosan Oscar-palkinnon. Charles Bickford oli lisäksi ehdolla parhaasta miessivuosasta.


title: Kōsuke Fujishima

text: Kōsuke Fujishima (, s. 7. heinäkuuta 1964) on japanilainen mangaka, jonka luomia sarjoja ovat "You're Under Arrest", "éX-Driver" sekä vuodesta 1988 lähtien julkaistu "Oh! My Goddess". Sarjakuvauran ohella hän on suunnitellut hahmoja Red Entertainmentin ja Namco Tales Studion kehittämiin videopeleihin.


title: Kōsuke Fujishima

text: Fujishima tunnetaan kiintymyksestään moottoriurheiluun, joka on myös hänen sarjakuviensa peruselementtejä.


title: Canon EOS 300D

text: Canon EOS 300D (ns. Hopeakuula värinsä mukaan) on japanilaisyritys Canonin valmistama digitaalinen järjestelmäkamera. Kamera tunnetaan Pohjois-Amerikassa nimellä EOS Digital Rebel ja Japanissa sen nimi on EOS Kiss Digital. Se julkaistiin 20. elokuuta 2003. Se oli aikanaan ensimmäinen digitaalinen järjestelmäkamera alle tuhannen dollarin hintaluokassa.


title: Canon EOS 300D

text: EOS 300D oli ensimmäinen EF-S -objektiiveja tukeva kameramalli. Sen mukana toimitettiin ns. kit-objektiivina Canon EF-S 18-55mm. EOS 300D:n korvasi 17. helmikuuta 2005 julkaistu Canon EOS 350D.


title: Luettelo One Piecen merivoimien jäsenistä

text: Tämä on luettelo Merivoimien jäsenistä manga- ja animesarjassa One Piece. Luettelossa ei ole Merivoimien jäseniä, jotka ovat esiintyneet vain fillereissä.


text: Päämajan amiraalin virka on annettu ainoastaan yhdelle Merivoimien jäsenelle ja on korkein mahdollinen Merivoimien virka. Hän johtaa Merivoimien operaatioita Merivoimien päämajasta käsin Grand Linelta.Laivastoamiraali Sengoku (), lempinimeltään Buddha on kaikkien Merivoimien jäsenten johtaja. Hänen lakissaan oleva lokki on kunnioitus Merivoimien tunnusta kohtaan. Seuraamalla Merivoimia Marie Joie -nimisestä paikasta hän ottaa käskyjä vastaan vain Maailmanhallituksen korkeimmilta jäseniltä, Viideltä johtotähdeltä. Sengokun voi kirjoittaa kanjein, jolloin se kirjoitetaan 戦国, joka tarkoittaa "sotivaa arvokkuutta". Hän oli se, joka 20 vuotta sitten amiraalina luovutti kultaisen etanafoonin Spandinelle ja antoi tälle kyvyn lähettää Buster Call hyökkäyksen Oharaan. Sengoku ei tunnu katsovan kaapparilordeja hyvällä, kuten ei Eversti Smokerkaan. Hän on syönyt Ihmis-Ihmis marjan, mallia Buddha.


text: Amiraaleja on ainoastaan kolme Merivoimissa. Heidät tunnetaan nimillä "Sininen fasaani" (Aokiji), "Punainen koira" (Akainu) ja "Keltainen apina" (Kizaru). Ainoastaan Aokijin ja Akainun oikeat nimet ovat paljastuneet. Molemmat heistä olivat Robinin menneisyydessä Buster Callin mukana hyökkäämässä Oharaan. Amiraalit ovat ainoita Merivoimien jäseniä, jotka voivat luovuttaa toisille kultaisen etanafoonin ja samalla voiman kutsua Buster Callin, johon kuuluu 10 sota-alusta, joita johtaa viisi vara-amiraalia.Aokiji (青雉, myös "Sininen fasaani", ent. Kuzan) on yksi kolmesta amiraalista, jotka ovat yksi suurimmista merijalkaväen voimavaroista. Hänellä on Logia-tyyppisen pirunmarjan voima, joka tekee hänestä jää-elementin ruumiillistuman ja tätä myötä lähes voittamattoman. Aokiji esiintyi ensimmäisen kerran mangaluvussa 303 ja animejaksossa 225.Akainu, Punainen koira, V*ttupää () tunnettiin lippueamiraali Sakazukina ennen ylennystään. Hän oli osallisena Oharan tapauksessa. Akainu käski tuhota siviilejä täynnä olevan evakuointilaivan sanottuaan. Hän uskoo "absoluuttiseen oikeuteen", ja eliminoi kaiken pahan, joka on Akainun ajattelumaailman vastaista. G8-filleriosassa komentaja Jonathan sanoi olevansa Akainun ystävä. Hänellä on magmaan liittyvä pirunmarjavoima (magmag marja). Marinefordin taistelussa Akainun luultiin kuolleen, kun Valkoparta iski tämän maan läpi mereen, mutta hän selvisi siitä ja Valkoparran kuoltua hän hyökkäsi muiden merirosvojen kimppuun tappaen Portgas D. Ace:n ja lähestulkoon tappaen Jimbein ja Luffyn. Kahden vuoden aikahypyn jälkeen Luffy saa kuulla Sengokun jättäneen paikkansa, ja että Aokiji ja Akainu taistelivat siitä. Akainu voitti taistelun ja sai Sengokun paikan. Hän on yksi sarjan päävihollisista.


text: Kizaru, Keltainen apina on kolmas amiraaleista ja oikealta nimeltään Borsalino. Hän hyökkäsi rookieiden kimppuun Sabaody Archipelagossa Luffyn lyötyä yhtä Celestian Dragoneista ja päihitti neljä heistä helposti, ja olisi voittanut Luffynkin ellei Gol.D Rogerin miehistön entinen jäsen, Silver Rayleigh olisi häntä estänyt. Kizaru on syönyt Lumi-Lumi-no-mi marjan joka on logiatyypin marja ja hän hallitsee valoa. Marja mahdollistaa mm. valonnopeuden jonka takia häntä on todella vaikea päihittää. Hän näyttää kalalta.


text: Lippueamiraali on Merivoimien arvojärjestyksessä amiraalejen alapuolella. He toimivat silloin tällöin amiraalejen avustajina tai Maailmanhallituksen käskyn alaisina. Suurin osa lippueamiraaleista johtaa Buster Call -hyökkäystä.


text: He ovat viisi lippueamiraalia, jotka hyökkäsivät Enies Lobbyyn. Neljällä lippueamiraaleista on vakavat kasvot, mutta yksi heistä näyttäisi aina hymyilevän. Ei ole varmaa esitelläänkö heitä tarkemmin koskaan.


text: Lippueamiraali Monkey D. Garp () on sota-aluksen kokoisen 153 laivan kapteeni. Hän on tunnettu mm. suhteestaan Merirosvokuninkaaseen, Gol. D. Rogeriin, joka vihjaa hänen olevan erittäin voimakas. Myös Aokiji ja hän tuntuvat tuntevan toisensa erittäin hyvin (Garp jopa sanoi Aokijin olevan amatööri, kun Sengoku käski häntä hyökkäämään Luffyn ja muiden kimppuun). Garp otti Cobbyn ja Helmeppon siipiensä alle ja koulutti heitä Cobbyn miniosassa, jossa hän teki ensiesiintymisensä. Hänen piti saattaa ex-eversti Morgan vankilaan, mutta Morgan pakeni ja otti Helmeppon panttivangikseen. Cobbyn ja Helmeppon osoitettuaan urheutensa yrittäessään napata Morganin, Garp päätti ottaa heidät koulutettaviksi Merivoimien päämajaan. Garp pitää donitsejen syömisestä ja vaipuu silloin tällöin uneen tärkeissäkin tilanteissa. Hän nukahti jopa silloin kun Morgan viilsi häntä kirveellään. Myös hänen pojanpoikansa Ace ja Luffy nukahtelevat silloin tällöin. Hänen lippulaivassaan on koiran pää jolla on luu suussa keulakuvana. Maston huipulla tähystämössä on myös koirankopin näköinen maja, jossa Cobby ja Helmeppo viettävät aikaansa.


text: Hänellä on superihmisen voimat, pystyen nostamaan ja heittämään kanuunankuulia yhdellä kädellä kolme kertaa nopeammin, kuin ne ammuttaisiin kanuunoista. Lisäksi hän ei edes huomaa kun hänen mahaansa viilletään kirveellä. Garpin ase on jättiläismäinen kuula joka on ketjun päässä. Kuula on juuri ja juuri isompi kuin hänen oma laivansa. Kun hän joskus tekee jotain harkitsematonta, kuten esimerkiksi rikkoo seinän, hän tarjoutuu korjaamaan sen.


text: Garp on myös paljastunut Monkey D. Luffyn isoisäksi ja Monkey D. Dragonin isäksi ja on vihainen, että Luffy valitsi merirosvoilun, vaikka hän koulutti Luffystä merivoimien sotilasta. Luffy piti kuitenkin esikuvanaan Punatukka Shanksia, joka myös on merirosvo. Kun Garp kertoi vahingossa kaikille Monkey D. Dragonin kokonimen, hän vain käski kaikkien unohtaa sen, jotta ylimääräiseltä hämmästymiseltä päätyttäisiin.


text: Suurstrategi Tsuru () on huipputaktikoija ja yksi Sengokun läheisimmistä alaisista Marie Joie nimisessä paikassa. Hän vaikuttaa olevan Sengokun tiedottaja, kuten nähtiin Lafitten ilmaantuessa Marie Joieen (ainoastaan mangassa hän kertoi Lafitten menneisyydestä, animessa hän ei puhunut ollenkaan ja Sengoku sai tietää Lafittesta eräältä toiselta). Hän oli se joka kokosi kaapparilordit valitsemaan uutta kaapparilordia Sir Crocodilen tilalle. Hänellä on pirunmarjavoima joka mahdollistaa sen että hän pystyy käsittelemään ihmisiä kuin vaatteita. Marjan englannin kielinen nimi on Wash-Wash Fruit.


text: Lippueamiraali Cormil () on tukikohta G2:n johtaja joka nähtiin Acen miniosassa. Cormilin hallinnollista kokousta kiusasi kitkerä kahvi. Vaikka Ace solluttautuikin Merivoimiin, lopulta hän pelastikin päivän. Hän pelasti salaiset huipputärkeät asiakirjat palavasta laivasta, mutta paljastuttuaan Aceksi häntä alettiin tulittaa. Hän kuitenkin jätti kirjeen Muuda nimiseltä maidonmyyjältä. G2 tukikohdan hakiessa maitoa häneltä, Muuda tapasi vihdoinkin vanhempansa. Myös G2 tuli onnelliseksi, sillä heidän kitkerä kahvinsa maistui paljon paremmalta maidon ansiosta.Lippueamiraali Jaguar D. Saulo () on entinen merivoimien jäsen, joka menehtyi Oharan tapauksessa 20 vuotta sitten. Vaikka Saulo olikin jättiläinen, hän ei ollut kotoisin Elbafista, toisin kuin useat muut jättiläiset.


text: Ollessaan töissä, Saulon laiva havaitsi etsintäkuulutetun laivan, joka oli täynnä Oharan arkeologeja, jotka jättivät West Bluella sijaitsevasta kotisaarestaan löytääkseen poneglyfejä ja selvittääkseen One Piece maailman todellisen historian. Siitä huolimatta, että Saulo käski ottaa arkeologit elävinä mukaan, miehistö tappoi kaikki yhtä lukuun ottamatta: Nico Olviaa, joka oli tulevan Olkihattupiraatin, Nico Robinin äiti. Napattuaan Olvian, Sengoku ilmoitti Saulolle hänen olevan yksi viidestä valituista lippueamiraaleista, jotka osallistuisivat Buster Call hyökkäykseen joka lähetettäisiin Oharaan. Käskystä huolimatta Saulo päätti poiketa "absoluuttisesta oikeudesta" (kuten nykyisin eversti Smoker), sillä hän ei pitänyt Maailmanhallituksen tavasta hoitaa kyseisiä asioita.


text: Vapautettuaan Olvian, Saulosta tuli Maailmanhallituksen vihollinen. Lopulta Saulo joutui myrskyyn ja haaksirikkoutui Oharaan. Siellä hän ystävystyi Nico Robinin kanssa. Kun Olvia myöhemmin palasi saarelle ja Buster Call hyökkäys oltiin käynnistetty, Saulo lupasi Olvialle viedä Robinin turvaan. Tuhottuaan kuusi sota-alusta, Lippueamiraali Kuzan (nykyisin tunnetaan Aokijinä) jäädytti hänet hengiltä. Jäätyessään Saulo nauroi. Koska Kuzan ja Saulo olivat ystäviä, jäädytettyään Saulon hän päästi Saulon toivomusten mukaisesti Robinin vapaaksi.


text: Lippueamiraali John Giant () on yksi päämajan jäsen. Hänet nähtiin ensimmäisen kerran kun Luffysta tehtiin ensimmäinen etsintäkuulutus. Silloin hän piti puhetta "absoluuttisen oikeuden" nimissä. Blue Data kirjassa hänen arvonsa ja nimensä kerrottiin. Viimeksi hänet nähtiin käskemässä miehiä valmistautumaan Buster Call hyökkäykseen Enies Lobbyyn.


text: Päämajan everstin titteli on kymmenen kertaa arvokkaampi kuin tavallisen everstin.


text: Pääartikkeli: Eversti SmokerEversti Hina () on naiseversti jota Django ja Fullbody palvovat tämän ulkonäön vuoksi. Hänen lempinimensä "Mustahäkki Hina" tulee Hinan pirunmarjavoimista. Hina on syönyt häkkihäkkimarjan (Ori Ori no Mi), jonka avulla hän voi luoda kahleita esimerkiksi "vetämällä" kätensä vihollisen läpi jolloin käden liikeradan kohdalle vihollisessa on ilmestynyt häkki. Todennäköisesti myös vihollisen hyökätessä siihen raajaan jolla vihollinen hyökkää ilmestyy kahle. Hinalla on outo tapa puhua itseään koskevissa tunnetilaan liittyvissä lauseissa itsestään omalla nimellä, tyyliin "Hina kummeksuu" tai "Hina on pettynyt". Kyseinen puhetyyli on varsinkin Japanissa monilla lapsilla. Hina ei pidä tiukassa kurissa komennossaan olevia, antaen Djangolle ja Fullbodylle jopa omat laivat ja heidän pitää omia vaatteitaan virkapukujen sijaan.


text: Hän on lapsuudenystävä Smokerin kanssa, liittyen samaan aikaan merivoimiin kuin hän. Usein Hina on pelastanut Smokerin tilanteista, joista ilman hänen apuaan Smoker olisi varmasti erotettu.


text: Morgan Kirveskoura on ex-eversti. Hänen nimensä tulee oikean käden tilalla olevasta kirveestä. Morgan on Helmeppon isä ja yksi varhaisimmista Luffyn vihollisista.


text: Hän on sotilas joka selvisi Kuron hyökkäyksestä merivoimien laivaan. Kuro päätti valita hänet osaksi juontaan ja hypnotisoi Morganin viemään Kuron teloitettavaksi (todellisuudessa hän vei Kuroa esittävän merirosvon).


text: One Piece sarjan alussa Morgan komensi pientä merivoimien tukikohtaa Shell Townissa. Hän kuitenkin päätti ottaa koko saaren haltuunsa ja hallitsi ihmisiä pitämällä heidät pelossa. Morganin ajattelumaailmassa sotilasarvo määräsi ihmisen arvon, ja koska hän oli saaren korkea-arvoisin ihminen, muilla ei ollut samoja oikeuksia kuin hänellä. Pilalle hemmoteltu Helmeppo käytti isänsä asemaa hyväkseen ja teki mitä halusi, sanoen kertovansa isälleen, jos joku asettui häntä vastaan. Hirmuhallinto päättyi kun Luffy saapui saarelle. Kymmenen päivää aikaisemmin Helmeppo oli vanginnut Roronoa Zoron ja Luffyn vapautettua hänet, Zoro viimeisteli Morganin, kun taas Luffy löi Cobbyä aseella uhanneen Helmeppon.


text: Myöhemmin Morgan nähtiin Cobbyn ja Helmeppon miniosassa, jossa hänet tuotiin Monkey D. Garpin alukselle, mutta hän pakeni käyttäen Helmeppoa panttivankinaan. Helmeppon vapauduttua Morgan lähti veneellä merille. Viimeksi Morgan nähtiin Djangon miniosassa, jossa molemmat ohittivat toisensa veneillä, mutta olivat unessa eivätkä siis havainneet toisiaan.


text: Eiichiro Oda loi Morganin Helmeppon jälkeen, jolloin hänen hiuksensa muistuttivat Helmeppon hiuksia, mutta näyttivät typerältä. Näyttäessään hahmoa eräs työntekijä sanoi hänen näyttävän typerältä. Oda vastasi olevan samaa mieltä. Niinpä Morganin hiukset karsittiin lyhyiksi ja kaksoisleukansa tilalle hän sai möwe (saksaa ja tarkoittaa lokkia) kirjoituksella varustetun teräsleuan. Leuka murtui Kuron hyökkäyksessä.


text: Morgan perustuu eläneeseen merirosvoon nimeltä Henry Morgan. Eversti Hiirelä () on tukikohdan 16 eversti East Bluella. Arlong lahjoi häntä rahalla, jotta merenmiehet voisivat hallita saarta kaikessa hiljaisuudessa. Kun Nami palasi saarelle, Arlongin käskemänä Hiirelä meni ja takavarikoi Namin kaikki rahat, joilla hänen oli tarkoitus ostaa Arlongilta kotikylänsä Cocoyashi. Kun Arlong oli voitettu, hän käski hakea kaikki kalleudet Arlong Parkista. Hiirelä ja hänen miehensä kuitenkin nujerrettiin helposti, ja Nami pakotti häntä luovuttamaan kaikki rahat mitä häneltä ja saaren asukkailta oli viety. Kostoksi Hiirelä raportoi tapahtumista Cocoyashi kylässä ja Luffy sai ensimmäisen etsintäkuulutuksensa. Kuten monet muut One Piece hahmot, hänelläkin on oma naurunsa, aloittaen aina naurunsa "khi" tavulla, tyyliin "Khi hi hi hi".Eversti T-bone () on merivoimien jäsen, joka myös toimii maailmanhallituksen tehtävissä, kuten CP9:n saattamisessa Enies Lobbyyn. Hänet tunnetaan myös "laivojen leikkaajana". Tämä siitä syystä, että hänen miekkamiehen taitonsa ovat kehittyneet niin pitkälle, että T-bone voi leikiten leikata suuriakin kohteita, kuten merihirviöitä ja laivoja. Tämä taito on hieman sama kuin Mihawkilla. Vaikka T-bonella onkin pelottava naama, hän on erittäin ystävällinen ja toverillinen, auttaen jokaista loukkaantunutta ja tarpeen tullen repii omasta asustaan palasia antaakseen niistä sidetarpeiden korvikkeita. Hänen miekaniskut näkyvät sinisenä energiavalona ilmassa ja kykenevät leikkaamaan myös laivoja.


text: Kun hänen vaununsa irrotettiin muusta junasta, T-bone lähti juoksemaan raidetta pitkin saavuttaakseen junan. Kun Rocket Man -merijuna saavutti hänet, T-bone ja Roronoa Zoro ottivat mittaa toistensa voimista, mutta T-bone hävisi kertaosumasta.


text: Japanilaisen faniäänestyksen mukaan T-bone on 40 suosituin hahmo One Piecessä.


text: Vastaa everstiluutnanttia maa- ja ilmavoimissa.Komentaja Purin-Purin () oli tukikohta 77:n komentaja, joka saapui Arlong Parkiin evakuoimaan ihmisiä. He kuitenkin päättivät samalla alistaa Arlongin, sillä heidän oikeudentajunsa ei sallinut sitä. Hänen ja miehistönsä ammuttua Arlongia kohti kanuunankuulalla, Arlong kieltäytyi enää neuvottelemasta vaan lähetti alipäällikkönsä nujertamaan heidät. Kesken esittelyn yksi Arlongin alipäälliköistä, Pusi sylki luodin nopeudella Purin-Purinia vedellä, samalla kun Kuro-obi rikkoi peräsimen ja Musti siirsi merenpohjassa suurta kiveä aiheuttaen vesipyörteen. Laiva upposi ja on mahdollista, että Purin-Purin miehistöineen kuoli.


text: Ainoastaan Fullbody on ollut kyseisessä virassa tähän asti. Hänet kuitenkin alennettiin päämajan alokkaaksi.


text: Luutnantti Ripper oli Morganin merivoimien tukikohdassa hänen käskynalaisena. Kun Morgan kukistettiin, hän otti tukikohdan komentoonsa. Kiitollisuuden velassa hän tarjosi Luffylle ja Zorolle mahdollisuuden häipyä ilman, että heistä ilmoitettaisiin mitään. Ripper myös antoi Cobbylle luvan liittyä merivoimiin.


text: Hexagon oli yksi Morganin alaisista, joka sai surmansa kieltäytyessään tappaa pikkutyttö Rikan. Rika oli kiellosta huolimatta auttanut Roronoa Zoroa ja siksi luettiin rikoskumppaniksi. Hexagon nimi on kunnioitus Romance Downin kakkosversiossa esiintyneelle pahikselle.


text: Päämajan aliluutnantti, joka teki Luffystä etsintäkuulutuksen ja antoi kiinniottopalkkioksi 30 miljoonaa berryä.Pursimies Tashigi () on eversti Smokerin läheisin alainen. Hänellä ja Smokerilla on melkein kuin isä-tytär suhde, päätellen siitä, että he tulevat hyvin juttuun ja Tashigi yleensä menee sinne minne Smokerkin. Tashigi on miekkailija, mutta kömpelö (esimerkiksi hän kompastui voitettuaan kaksi merirosvoa). Hän pitää kovasti katanoista, tietäen kuuluisien miekkojen nimiä ja arvoja. Itsellään hänellä on "tuisku" (terävä katana). Smoker kerran vihjasi, että Tashigi puhuu omille miekoilleen.


text: Tashigin määränpää on viedä kaikki nimekkäät katanat pahoiksi lukemiltaan miekkailijoilta, sillä hänen mielestä katanoita ei saa käyttää rahan haalimiseen. Tavattuaan Roronoa Zoron (ja autettuaan löytämään kaksi uutta miekkaa), hän lähti yhdessä Smokerin kanssa merille jahtaamaan häntä ja muita Olkihattupiraatteja.


text: Kuten eversti Smoker, Tashigillakin on oma oikeudentajunsa, jotka eroavat jonkin verran merivoimien oikeudentajusta. Tashigi taistelee sen puolesta, mikä hänen omasta mielestään on oikein. Hän haavoittui pahasti Nico Robinin hyökkäyksen jälkeen, ja tajutessaan olevansa pahasti alakynnessä Baroque Worksia vastaan, Tashigi näytti tietä Luffyn kysyessä, vaikka tämä onkin merirosvo. Vaikka merirosvojen kanssa veljeily on rangaistavaa, Smoker ja Tashigi eivät tunteneet yhtään huonoa omatuntoa vaan jatkoivat Alabastan sodan päätyttyä matkaa Grand Linella.


text: Kun Zoro näki ensimmäisen kerran Tashigin, hän säikähti, sillä Tashigi näyttää täsmälleen samalta kuin kuollut lapsuudenystävänsä Kuina (animessa Zoro järkyttyi niin pahasti, että rikkoi vahingossa Tashigin lasit kätensä puristuksiin). Lapsuudessaan Zoro ja Kuina tekivät lupauksen, jossa jommastakummasta heistä tulisi maailman paras miekkamestari. Kuinan kuoltua hän sai "harmonian tien", joka onkin Zoron arvokkain aarre. Paetessaan muiden Olkihattujen kanssa Loguetownista, Tashigi pysäytti hänet ja vaati ottelemaan kanssaan. Hävittyään helposti Zorolle, hän alkoi puhua samoja kuin Kuina lapsuudessaan (esimerkiksi toivoneen syntyvänsä mieheksi), sillä Zoro ei viimeistellyt häntä ja Tashigi uskoi sen johtuvan siitä, että hän on nainen. Tällä hetkellä ei ole vielä todisteita, että Kuinalla ja Tashigilla olisi mitään yhteistä keskenään.


text: Hänet nähtiin viimeksi luvussa 439 ja jaksossa 324, kun jokainen Olkihattupiraatti etsintäkuulutettiin.


text: Tashigi on 20 suosituin hahmo One Piecessä japanilasen faniäänestyksen mukaan.


text: Monkey D. Garpin antama arvonimi. Tarkkaa arvopaikkaa ei tiedetä, mutta kyseessä on silti upseeriarvo. Säälittävä mestariupseeri Cobby (コビー曹長, Kobī Sōchō/Master Chief Petty Officer) oli ensimmäinen hahmoista, jonka Luffy tapasi seikkailunsa alussa. Pieni, arka, silmälasipäinen poika, joka oli kerran lähdössä kalastamaan, mutta erehtyi laivasta ja päättyi Alwildan merirosvolaivaan. Pysyäkseen elossa, hän palveli merirosvoja ja jakoi meritietouttaan heille. Lopulta hän päätti karata ja pestautua merivoimiin napatakseen yhtä ilkeitä merirosvoja kuin Alwilda. Ollessaan kaksi vuotta hänen laivallaan, Cobby oli rakentanut pientä venettä (joka näytti hetkessä uppoavalta valmiina), mutta Luffyn ilmaannuttua paikalle se kävi tarpeettomaksi. Luffy kukisti Alwildan helposti, jonka jälkeen Cobby ja Luffy purjehtivat kohti Shell Townia johon palkkionmetsästäjä Roronoa Zoro oli vangittu. Animessa Alwildan tukikohdan sijaan Cobby ja Luffy tapasivat risteilyaluksella, johon Alwilda hyökkäsi. Siitä syystä mm. Cobbyn rakentamaa venettä ei näytetty ollenkaan.


text: Autettuaan Shell Townissa Roronoa Zoroa pakenemaan Luffyn kanssa, he kukistivat Morganin ja Cobby pystyi aloittamaan työnsä merivoimien jäsenenä apupoikana Morganin pojan, Helmeppon kanssa.


text: Cobbyn ja Helmeppon miniosassa kaksikko eräänä päivänä päätyivät lippueamiraali Garpin laivalle saattamaan Morganin vankilaan. Morgan onnistui viiltämään kirveellään Garpia ja otti Helmeppon panttivangikseen, lähtien pelastusveneellä karkuun laivaa. Laivan miehistön aikoessa ampua veneen kanuunalla, Cobby asettui kanuunan tielle, jotta hänen ystäväänsä ei ammuttaisi. Tämä osoitti Helmeppolle Cobbyn olevan tosiystävä, ja molemmat saivat myös Garpin kunnioituksen, vaikka Morgan pääsikin pakoon. Hän otti heidät päämajaan vahvistumaan kunnon merivoimien sotilaiksi. Heidät tavattiin viimeksi Water 7:ssä, jolloin he vaikuttivat huomattavasti vahvemmilta kuin aikaisemmin. Cobby oli oppinut CP9n jäsenten käyttämän liikkeen, "soru"n, ja sen vuoksi kykeni potkaisemaan Luffyä. Hän kuitenkin hävisi leikiten Luffylle.


text: Hänen unelmansa on nousta merivoimien huipulle ja napata Alwildan kaltaisia pahoja merirosvoja. Lisäksi yletäkseen amiraaliksi hän aikoo kohdata tulevan merirosvokuninkaan kaksinkamppailussa. Tällä hetkellä tulevana merirosvokuninkaana hän pitää Luffyä.


text: Myös Garpin antama arvonimi, joka on upseeriarvo.Mitätön upseeri Helmeppo (ヘルメッポ軍曹, Herumeppo Gunsō/Chief Petty Officer) on Morganin poika. Morganin hirmuhallinnon päätyttyä Helmeppo aloitti työskentelyn apupoikana Cobbyn kanssa. Kun he päätyivät laivaan, johon tuotiin Morgan, viillettyään laivan kapteenia lippueamiraali Garpia, Morgan pakeni Helmeppo panttivankina pelastusveneellä. Cobby asettui kanuunan tielle, jottei miehistö ampuisi Helmeppoa, jota Morgan piti kilpenään. Garp antoi kaksikolle kunnioituksensa heidän todistettua rohkeutensa, ja otti heidät valmennettavaksi päämajaan. Helmeppon unelma on nousta korkealle merivoimissa, jotta hän voisi korvata laiskottelemansa ajan ennen kuin Luffy löi häntä ja Morganin hirmuvalta päättyi. Lisäksi hän tahtoo tulla voimakkaaksi ja pidättää isänsä, ja haluaa myös voittaa Zoron.


text: Viimeksi hänet tavattiin Water 7:ssä Cobbyn ja Garpin kanssa, jolloin hän näytti vahvemmalta ja ulkonäöltään roimasti muuttuneelta. Helmeppo vaikutti harjoitelleen kovasti "kukri"-miekkojen käyttöä, samankaltaista kuin Bellamy-piraattejen Sarquissilla on. Hän taisteli Zoroa vastaan kahdella kukri-miekalla, mutta hävisi helposti. Luffy ja Zoro eivät tunnistaneet häntä tavatessaan uudestaan, eivätkä muistaneet nimeäkään. Luffyn hyvästellessä Garpia, Cobbyä ja Helmeppoa, hän piti pitkän taon Helmeppon nimen kohdalla ja jatkoi sitten puhumistaan isoisänsä kanssa.


text: Apupojan jälkeen alin merivoimien arvo.Takinkääntäjä-Django oli Mustan kissan merirosvojen kapteeni sen aikaa, kun Kuro toteutti suunnitelmaansa saada Kayan muhkea perintö. Taisteluissa hän käyttää chakrami kiekkoja, jotka toimivat heittoaseen lisäksi myös hypnotisoimiseen.


text: Django piti yllään kummaa asua, johon kuului mm. pitkä takki kiekkokoristeineen ja nykyäänkin käyttämät sydämenmuotoiset lasit. Ottaessaan lasit pois miniosassaan selvisi, että hänen silmätkin ovat sydämenmuotoiset. Todennäköisesti Django perustuu Michael Jacksoniin, sillä hän usein "moon walkia" ja liikkuu melko tanssahtelevasti. Muita yhdennäköisyyksiä Jacksonin kanssa ovat mm. lötkösukat, käsineet ja pieni litteä nenä.


text: Hänellä on kyky hypnotisoida ja hän käyttää sitä nukuttaakseen vihollisensa tai toverinsa uskomaan olevansa vahvempia. Django ei kuitenkaan ole täydellinen hypnotisoija, sillä esimerkiksi hypnotisoidessaan jonkun uneen, hän nukahtaa itsekin. Kun hän Mustan kissan merirosvojen ja Olkihattupiraattejen välisen taistelun aikana hypnotisoi miehistönsä, Django hypnotisoi vahingossa myös Luffyn. Hypnoosin lisäksi hän käyttää chakrami kiekkoja leikatakseen puita (tai vihollisia), mutta suurimmaksi osaksi hän käyttäytyy hieman pelkurimaisesti.


text: Kuron suunnitelmaan kuului Kayan perinnön periminen Djangon avulla. Hän käski Djangoa hypnotisoimaan Kayan testamenttaamaan koko omaisuutensa hovimestarilleen, Kurahadoorille (joka todellisuudessa on Kuro). Tämän jälkeen hänen oli tarkoitus surmata Kaya. Django kuitenkin sai tehtävänsä vain puolitehdyksi, epäonnistumalla tappamaan Kayan. Usopp ampui "ruutitähdenlennolla" Djangoa kasvoihin ja hypnotisoija taintui. Herättyään myöhemmin hän huomasi muiden merirosvojen lähteneen ja jääneensä yksin. Omassa miniosassaan hän päättyi tanssikilpailuun ja voitti, ystävystyen samalla toiseksi tulleen Fullbodyn kanssa. Vaikka hän auttoi Fullbodyä nujertamaan Tulppaanimerirosvot, hänet tuomittiin hirtettäväksi merirosvoutensa takia (Djangon kiinniottopalkkio oli 7 miljoonaa berryä). Oikeudenkäynnin aikana Fullbody kuitenkin esitti vastalauseen ja Django päästettiin vapauteen, mutta Fullbody laski sotilasarvoltaan yliluutnantista alokkaaksi. Djangon oli tarkoitus hypnotisoida heidät molemmat ja lähteä vähin äänin tiehensä, mutta nähdessään kauniin Hinan, hän ja Fullbody aloittivat molemmat alokkaina Hinan alaisina.


text: Hän ja Fullbody eivät pidä yllään merivoimien univormua, vaan käyttävät omia vaatteitaan, pitäen ainoastaan merivoimien lakkia. Fullbody nähtiin ennen Hinan alaiseksi liittymistään tavallisessa merivoimien univormussa, joten Hinalla on todennäköisesti sormensa pelissä Djangon ja Fullbodyn pukeutumisen suhteen. Lisäksi kaksikko sai omat laivat komennettavaksi. Heidän kuuluisi olla paljon korkeammalla, koska molemmat saavat johtaa omia laivojaan. Viimeksi Django nähtiin Fullbodyn kanssa Olkihattupiraattejen lähdettyä Alabastasta. He eivät ehtineet tehdä juuri mitään Olkihatuille, ennen kuin Usopp jo ehti räjäyttää laivat.


text: Eiichiro Odan mukaan Django sai hypnotisointivoimansa syömällä leuastaan kasvavasta sienestä palasen. Se maistui niin pahalta, ettei Django viitsinyt syödä sienestä jäänyttä kantapalaa. Siksi Djangon leuassa on nykyäänkin sienestä jääneet jämät.


text: Djangolla on myös oma lyhyt piirroselokuvansa, "Jango's Dance Carnival", joka valmistui kakkoselokuvan ohella.Tuplateräsnyrkki-Fullbody on alokas, joka on ystävänsä Djangon kanssa Hinan alaisia. Hän oli aikaisemmin Teräsnyrkki-Fullbodynä tunnettu yliluutnantti, joka oli naistenmies. Sanji pilasi hänen treffinsä Baratiella tarjoamalla väärää viiniä ja pilailtua hänen kustannuksella Fullbodyn yrittäessä pilata ravintolan maineen pudottamalla keittoonsa kärpäsen. Fullbody rikkoi pöydän ja läikytti kaiken keittonsa lattialle, tallaten Sanjin käden päälle. Sanji lopulta moukaroi jaloillaan Fullbodyn henkihieveriin. Maineensa tahriuduttua hän lähti vähin äänin kun Gin onnistui pakenemaan hänen laivastaan.


text: Seuraavan kerran Fullbody nähtiin tanssikilpailussa. Hän sijoittui toiseksi ja ystävystyi ykköseksi tulleen Djangon (joka oli naamioitunut jottei merivoimat tunnistaisi häntä) kanssa. Nopeasti merivoimat löysi Djangon hylkäämät vanhat vaatteet, ja merirosvojen hyökätessä saarelle, Django sai tilaisuuden paeta. Fullbody taisteli heitä vastaan, mutta heidän ottaessa naispanttivangin, Fullbody antautui. Lopulta Django päätti palata ja pelastaa ystävänsä. Yhdessä kaksikko teki murskavoiton merirosvoja vastaan.


text: Fullbodyllä oli joka tapauksessa velvollisuutensa ja hän pidätti Djangon. Tuomareiden tuomitessa Djangon hirtettäväksi, Fullbody vastalauseena esitti tanssin, joka sai koko oikeussalin tanssituulelle. Tuomarit heltyivät ja päästivät Djangon vapaaksi sillä ehdolla, että Fullbody alennettaisiin yliluutnantista alokkaaksi. Djangon ja Fullbodyn erotessa Django aikoi hypnotisoida heidät molemmat unohtamaan ystävyytensä. He kuitenkin näkivät erittäin kauniin eversti Hinan, ja päättivät molemmat liittyä tämän joukkoihin.


text: Myöhemmin Fullbody ilmestyi Alabastassa molemmat kädet nyrkkiraudoilla varustettuina. Siitä juontuukin hänen uusi nimensä, Tuplateräsnyrkki-Fullbody. Kuten hänen ystävänsä Django, hänkin on täysin rakastunut Hinaan ja tekee mitä vain mitä Hina pyytää. Hänen ja Djangon tehtävä oli estää Olkihattupiraatteja pakenemasta Alabastasta, mutta he epäonnistuivat Usoppin ampuessa kaksikon johtamat laivat merenpohjaan.


text: Paljon myöhemmin hän ilmestyi uudestaan Baroque Worksin miniosassa Djangon ja Hinan kanssa. Fullbody ja Django auttoivat Hinaa nappaamalla Miss Valentinen ja jatkoivat Mr. 5:n, Miss Golden Weekin ja Mr. 2 Bon Clayn (joka oli naamioitunut Mr. 3:ksi) etsimistä.


text: Fullbody ja Django pitävät yllään hattuja lukuun ottamatta omia vaatteita, eikä sotilasarvonsa mukaisia univormuja. Todennäköisesti Hina on vaikuttanut heidän pukeutumiseensa, ja myös luultavasti Hinan ansiosta kaksikolla on omat laivat johdettavana, siitä huolimatta, että he ovat alokkaita. Fullbody ja Django eivät liiku kovinkaan kaukana toisistaan ja he myös taistelevat kimpassa.


text: Tavattuaan Djangon hän muuttui herrasmiesmäisestä naistenmiehestä villimmäksi, mutta rakastaa yhä tyttöjä ja pitää kovasti tanssimisesta.Bellemére (ベルメール Berumēru) oli Namin ja Nojikon adoptioäiti, joka nähtiin takaumassa Arlong-osan aikana. Hänen sanottiin olleen samanlainen pienenä kuin Nami. Bellemére adoptoi heidät kun he löysivät hänet lähes kuolleena merivoimien ja merirosvojen välisen sodan jäljiltä. Kuolemisen sijaan hän päätti viedä lapset turvaan saarelta ja jatkaa elämäänsä perheen äitinä.


text: Missään vaiheessa ei mainittu mikä sotilasarvo Bellemérellä oli, mutta hänen pukeutumisensa puhui puolestaan. Pelkkä univormu ja sininen kaulaliina kieli hänen olevan alokas.


text: Bellemére oli melko köyhä, mutta antoi niin paljon kuin pystyi tytöilleen. Hän myös söi kasvattamiaan mandariineja (mikaneja japanin julkaisun mukaan), jotta Namille ja Nojikolle riittäisi ruokaa. Kun Nami varasti kirjakaupasta navigointiin liittyvän kirjan, Bellemére moitti häntä. Nami kuitenkin sanoi tietävänsä varsin hyvin, että he ovat köyhiä eikä heillä olisi ollut varaa ostaa kirjaa. Hän myös sanoi, että he eivät ole edes verisukulaisia ja olisi mieluummin toivonut tulleensa rikkaan perheen adoptoitavaksi. Belleméren lyötyä Namia hän karkasi kotoa, kylän laidalta kylään. Tällöin hän sai kuulla Genzoolta todellisen syyn miksi hänet adoptoitiin. Bellemére oli sanonut löytäneensä Namin ja Nojikon sillan alta, mutta todellisuudessa sotarintamalta. Namin iloinen katse oli syy minkä takia Bellemére edes halusi jatkaa elämäänsä.


text: Samana päivänä Arlong-merirosvot saapuivat saarelle ja aloittivat hirmuhallinnon. Jokaisen aikuisen piti maksaa hengestään verona 100 000 berryä, ja lapsen 50 000 berryä Maksukyvyttömät tapettaisiin. Kaikki kylät onnistuivat maksamaan hengestään, mutta Bellemérellä ei ollut sellaisia summia. Hänellä oli vain 100 000 berryä, mutta Genzoo onnistui huijaamaan merirosvoja, ettei Bellemérellä olisi lapsia. Koska he ovat adoptoituja, väestörekisterissä ei lue hänen avioituneen tai synnyttäneen, eikä Namin ja Nojikon olemassaololle ollut todisteita. Samaan aikaan pusikoiden takana piilossa kylän lääkäri käski Namia ja Nojikoa pakenemaan merelle, jotta he voisivat jatkaa elämäänsä. Genzoon huijauksesta huolimatta Bellemére paljasti hänellä olevan kaksi tytärtä ja maksoi vain tyttäristään. Hän halusi olla äiti edes puheissaan. Samalla Nami ja Nojiko juoksivat piilostaan pois ja Bellemére pyysi anteeksi sitä, että oli köyhä eikä voinut ostaa tytöille mitä he halusivat. Namin ja Nojikon anellessa äitinsä säästävän henkensä, Arlong ampui häntä päähän (animessa rintaan). Belleméreä ei juurikaan nähty ilman savuketta.


text: Belle-mére on ranskaa ja tarkoittaa äitipuolta, kun taas erikseen ne tarkoittaisivat kaunista äitiä.


text: Hän sijoittui 32 suosituimmaksi One Piece hahmoksi japanilaisessa faniäänestyksessä.


text: Alla on kolme merivoimien nimettyä sotilasta, jotka ilmaantuivat Epäröinnin sillalla Enies Lobbyssä Buster Call-hyökkäyksen aikana. Koska ainoastaan komentajilla ja ylemmillä oli oikeus hyökätä, he ovat joko komentajia tai korkeassa arvossa, upseeriarvo joka tapauksessa. Heidän nimensä ja pirunmarjavoimansa kerrottiin One Piecen "Yellow databook" nimisessä kirjassa.


text: Very Good oli yksi merivoimien jäsenistä, joka auttoi Buster Call hyökkäyksessä. Hän oli syönyt pallopallomarjan (Beri Beri no Mi) ja kykeni pirunmarjavoimillaan jakamaan ruumiinsa palloiksi ja kontrolloimaan niitä. Hän hävisi Frankylle joutuen kanuunankuulaksi. Myöhemmin hän hävisi CP9lle.


text: Shuu auttoi Buster Call hyökkäyksessä merivoimia. Hän oli syönyt ruosteruostemarjan (Sabe Sabe no Mi) ja kykeni ruostuttamaan mitä tahansa, tuhoten kyvyillään helposti Zoron Loguetownista saadun "lumihuuru" nimisen miekan. Vain animessa hän yritti ruostuttaa myös Zoron. Shuu hävisi Usoppille jouduttuaan tämän ammuksen kohteeksi.


text: Sharingu on komentaja, joka nimettiin vain One Piecen "Yellow databook" -nimisessä kirjassa. Hän oli syönyt pyöräpyörämarjan (Shari Shari no Mi), joka antoi hänelle voiman muuttaa kehonsa osia pyöriksi ja pyörittää niitä voimakkaalla nopeudella.


title: Mafia (videopeli)

text: Mafia (tunnetaan myös nimellä Mafia: The City of Lost Heaven) on Illusion Softworksin kehittämä ja Gathering of Developersin julkaisema kolmannen persoonan ammuntapeli. Peli julkaistiin vuonna 2002 Microsoft Windowsille sekä vuonna 2004 PlayStation 2:lle ja Xboxille.


title: Mafia (videopeli)

text: Pelille on kehitetty kaksi jatko-osaa: "Mafia II" julkaistiin vuonna 2010, ja kolmas osa "Mafia III" julkaistiin 7. lokakuuta 2016.


title: Mafia (videopeli)

text: "Mafia" sijoittuu 1930-luvun kieltolain aikaiseen kuvitteelliseen amerikkalaiseen kaupunkiin nimeltä Lost Heaven, joka muistuttaa jossain määrin tuon ajan New Yorkia ja Chicagoa. Peliympäristö kattaa myös kaupunkia ympäröivän maaseudun, ja pelialaa on yhteensä noin 12 neliömailin verran. Tehtävien aikana liikutaan myös lukuisissa sisätiloissa.


title: Mafia (videopeli)

text: Liikkuminen paikasta toiseen voi tapahtua jalan, autolla, raitiovaunulla tai junalla. Monissa tehtävissä käytettävä kulkuväline on ennalta määrätty, mutta muulloin liikkumistapa on pelaajan päätettävissä.


title: Mafia (videopeli)

text: Kaupungin kaduilla liikkuu pelaajan ja tavallisten asukkaiden lisäksi myös poliiseja, jotka pitävät järjestystä yllä Lost Heavenissa. Erilaisista rikkeistä voi saada sakot, tulla pidätetyksi tai tulla jopa ammutuksi rikkeen vakavuudesta riippuen.


title: Mafia (videopeli)

text: Taksinkuljettaja Thomas ”Tommy” Angelo viettää taukoa eräällä parkkipaikalla, kunnes takaa-ajetut mafiosot Paulie ja Sam pakottavat Tommyn kyyditsemään heidät pakoon jahtaajiltaan. Tommy vie miehet Salierin mafiaperheen baariin, jonka omistaja Don Salieri on kiitollinen Tommyn avusta ja tarjoaa tälle töitä. Tommy ei aluksi halua liittyä mafiaan, mutta jouduttuaan Paulieta ja Samia jahdanneiden ahdistelemaksi hän hakee Salierilta turvaa ja päätyy liittymään tämän mafiaperheeseen. Pian Tommy joutuu tappamaan ja keräämään suojelurahaa saaden myös kunniaa pelastamalla vangitun Samin Clarks’n motellilta.


title: Mafia (videopeli)

text: Tommy osallistuu autokilpailuun, jonka voittaessaan hänen arvostuksensa Salierin perheessä kasvaa. Baarimikko Luigi kertoo tyttärensä Sarahin joutuneen ahdistelluksi, jolloin Tommy joutuu suojelemaan tätä ja saattamaan tämän kotiin, jossa he viettävät yönsä ja rakastelevat. Seuraavana päivänä Salieri käskee Tommya ja Paulieta etsimään Chinatownista ”vasikan” nimeltään Big Biff, joka tietäisi ahdistelijoiden olinpaikan. Tulitaistelun jälkeen Tommy ja Paulie lähtevät takaa-ajoon, jonka jälkeen Paulie tappaa miehen, joka yritti raiskata Sarahin. Salierin neuvonantaja Frank antaa Tommylle tehtävän, jossa Tommyn on tapettava eräs salaisia tietoja vuotava ilotyttö ja julkisena varoituksena myös hotelli Corleonen johtaja. Tommy tappaa johtajan, mutta tunnistaessaan ilotytön Sarahin ystäväksi Michelleksi, Tommy ei kykene tappamaan tätä, vaan käskee tämän häipyä kaupungista. Paetessaan räjäyttämästään hotellista Tommy etenee kirkkoon, jossa on meneillään Paulien tappaman miehen hautajaiset. Tulitaistelun jälkeen Tommy antaa kauhistuneelle papille rahaa vahinkojen korvaamiseen.


title: Mafia (videopeli)

text: Frank kertoo Samin lähteneen maaseudulle ostamaan kanadalaista viskiä. Tommy ja Paulie saapuvat farmille, jossa he joutuvat tulitaisteluun Morellon miehiä vastaan ja pelastavat haavoittuneen Samin. Ongelmat jatkuvat Frankin viedessä mafialta tilikirjoja, jotka antaisivat kaupungin syyttäjille todisteita Salieria vastaan. Tommy nappaa Frankin lentokentällä, jossa tämä kertoo joutuneensa kiristetyksi ja suojelevansa perhettään. Tommy pelastaa Frankin ja saa vastineeksi tilikirjat. Hän kuitenkin uskottelee Salierille tappaneensa Frankin. Vaikka Salieri saa tilikirjat takaisin, hän käskee Tomia murtautumaan syyttäjän kartanoon ja varastamaan kaikki todisteet mafiaa vastaan. Kassakaappiekspertti Salvatoren avulla Tommy selviytyy tehtävästä. Tommy, Paulie ja Sam tekevät kauppaa viskikauppias Billyn kanssa, mutta Morellon miehien hyökätessä Billy miehineen kuolee. Tommy, Paulie ja Sam pelastuvat tulitaistelusta ja saavat viskit haltuunsa.


title: Mafia (videopeli)

text: Tommyn saapuessa baariin Salieri kertoo hänen henkivartijansa Carlon olevan kuumeessa. Tommy vie Salierin Pepen ravintolaan lounaalle, jossa he joutuvat Morellon miehien hyökkäyksen kohteeksi. Morellon miehet tuhoavat ravintolan, mutta Tommy tappaa heidät. Salieri kertoo Carlon olleen ainoa, joka tiesi heidän menevän ravintolaan. Tommy ja Salieri menevät Carlon talolle ja Tommy tappaa hänet. Salierin salamurhayritys tarkoittaa Morellon aloittaneen täyden mafiasodan Salieria vastaan. Tommy alkaa tappaa Morellon pääjäseniä, kunnes jäljellä on Morello itse. Salierin käskystä Tommy, Paulie ja Sam tappavat epätoivoisesti pakenevan Morellon. Morellon organisaation hajottua Salierin mafia hallitsee koko kaupungin alamaailmaa.


title: Mafia (videopeli)

text: Tommy saa tehtäväkseen murhata poliitikon, joka aikoo laittaa lopun kaupungin rikollisuudelle. Tommy murtautuu vanhaan vankilaan viemärin kautta ja salamurhaa poliitikon kiikarikiväärillä. Salieri käskee Tommyn, Paulien ja Samin varastaa satamasta harvinaisia ja kalliita sikareita. Kolmikon varastettua laatikot Tommy ja Paulie tutkivat salaa niiden sisältöä, joka paljastuu sikareiden sijasta timanteiksi. Tommy ja Paulie tuntevat Salierin käyttävän heitä hyväkseen. Paulien ehdotuksesta kaksikko ryöstää onnistuneesti pankin, mutta seuraavana päivänä Tommy löytää Paulien kuolleena asuntonsa lattialta. Tommy vastaa asunnon puhelimeen, jossa Sam kertoo Salierin saaneen tietää Paulien ja Tommyn pankkiryöstöstä, jota hän ei hyväksynyt. Sam kertoo Tommylle, että tämän on kadottava nopeasti ja että hän voi auttaa. Tapaamisessa kaupungin taidegalleriassa Sam kertoo hänen tappaneen Paulien ja syitä sille, miksi Salieri haluaa tappaa Tommyn. Sam käskee miestensä tappaa Tommyn, joka kuitenkin onnistuu tappamaan miehet. Hän ampuu Samia, joka ennen kuolemaansa vannoo, että vaikka Tommy piiloutuisi kuin hylkiö, Salieri tulee löytämään hänet.


title: Mafia (videopeli)

text: Tommy luovuttaa tietoja etsivä Normanille. Hän kertoo tarinansa Salierin mafiaperheessä, jotta Salierin organisaatio tuhottaisiin ja Tom voisi elää vaimonsa ja tyttärensä kanssa rauhassa. Norman suostuu, mutta toisin kuin lukuiset mafiosot, Salieri itse välttää kuolemantuomion. Vuosien kuluttua Tommy elää rauhallista elämää, kunnes kaksi miestä ("Mafia 2":n päähahmot Vito Scaletta ja Joe Barbaro) tulevat kertomaan ”terveisiä herra Salierilta” ja ampuvat Tommyn. Tommyn kertojaääni toteaa lopuksi, etteivät maailmaa pyöritä paperille kirjoitetut lait, vaan ihmiset, jotkut lakien mukaan, jotkut taas eivät.


title: Mafia (videopeli)

text: Pelin eri alueilla kuuluu eri musiikkia. Pelin valikossa kuuluvan musiikin on säveltänyt Vladimir Šimůnek, ja sen on esittänyt Bohemia Symphonic Orchestra.


title: Art of Noise

text: Art of Noise oli avantgardistinen vuonna 1983 perustettu synthpop-yhtye. Sen muodostivat tuottaja Trevor Horn, musiikkitoimittaja Paul Morley ja sessiomuusikot Anne Dudley, J. J. Jeczalik ja Gary Langan. Yhtyeen useimmiten instrumentaalikappaleet olivat outoja, usein melodisia äänikollaaseja, jotka perustuivat digitaaliseen sampleri-tekniikkaan. Yhtye otti nimensä Luigi Russolon manifestista "Hälyjen taide".


title: Art of Noise

text: Art of Noisen menestynein single on yhdessä Tom Jonesin kanssa vuonna 1988 julkaistu Prince-cover ”Kiss”.


title: Baraka

text: Baraka voi tarkoittaa ainakin seuraavia:


title: Their Satanic Majesties Request

text: Their Satanic Majesties Request on The Rolling Stonesin vuoden 1967 joulukuussa julkaistu albumi. Se on tyyliltään psykedeelinen ja yhtyeen eräänlainen oma versio The Beatlesin aiemmin samana vuonna julkaistusta albumista "Sgt. Pepper's Lonely Hearts Club Band". Levy ei koskaan ole saanut kovinkaan suurta arvostusta osakseen ja myös yhtyeen jäsenet, erityisesti rumpali Charlie Watts, ovat myöhemmin todenneet sen olevan epäonnistunut projekti. Solisti Mick Jagger tosin on kehunut sen kappaleita "She’s a Rainbow" ja "2000 Light Years from Home".


title: Their Satanic Majesties Request

text: Yhtyeen aiemmat albumit tuottanut Andrew Loog Oldham oli poistunut kuvioista ja albumi on Rolling Stonesin ainoa, jonka se on itse tuottanut. Mick Jagger pitää sitä sen suurimpana heikkoutena.


title: Their Satanic Majesties Request

text: The Beatlesin jäsenet John Lennon ja Paul McCartney vierailevat albumin avauskappaleella "Sing This All Together", jossa he laulavat taustoja. Albumi sisältää myös ainoan yhtyeen studioalbumilla julkaistun kappaleen, jonka on kirjoittanut basisti Bill Wyman; "In Another Land". Se myös julkaistiin singlenä, jossa kappaleen esittäjäksi oli merkitty Wyman itse. Levyn tunnetuin kappale lienee kuitenkin b-puolen aloittava "She's a Rainbow". Albumin kappaleista kahta on esitetty yhtyeen kiertueilla; "2000 Light Years from Home" ("Steel Wheels" -kiertueella 1989-1890) ja "She's a Rainbow" ("Bridges to Babylon" -kiertueella 1997-98).


title: Their Satanic Majesties Request

text: Levyn työnimenä oli "Cosmic Christmas" (). Vuonna 1998 julkaistiin bootleg-boksi, joka sisältää out-take -kappaleita albumin äänityksistä.


title: Their Satanic Majesties Request

text: Etelä-Afrikassa albumi julkaistiin nimellä "The Stones Are Rolling" sanan "satanic" vuoksi.


title: Their Satanic Majesties Request

text:
Yhdysvaltalainen hard rock -yhtye Kiss levytti oman versionsa kappaleesta "2000 Man" vuoden 1979 "Dynasty" -albumilleen.A-puoli
B-puoli


title: Kyū Sakamoto

text: Kyū Sakamoto (), alkuperäiseltä nimeltään Hisashi Ōshima (, 10. joulukuuta 1941 – 12. elokuuta 1985) oli japanilainen laulaja, lauluntekijä ja näyttelijä, joka nousi maailmanmaineeseen vuonna 1963 laulullaan ”Sukiyaki”.


title: Kyū Sakamoto

text: Sakamoto syntyi vuonna 1941 Kawasakissa, Japanissa, ravintoloitsijan poikana. Hän alkoi laulaa jo teini-ikäisenä jazzklubeilla ja aloitti muusikon uransa kitaristina japanilaisessa The Drifters -yhtyeessä vuonna 1958. Vuotta myöhemmin hän teki levytyssopimuksen Toshiba-levymerkin kanssa. Seuraavan vuosikymmenen alussa Sakamoto siirtyi soolouralle, jota jatkoi kuolemaansa asti. Hänen monet laulunsa saivat menestystä kotimaassaan, ja hän esiintyi valkokankaalla, TV-ohjelmissa ja radiolähetyksissä.


title: Kyū Sakamoto

text: Sakamoton kansainvälinen läpimurto tapahtui vuonna 1963, jolloin brittiläisen levy-yhtiön Pye Recordsin puheenjohtaja ja omistaja Kenny Ball kiinnostui hänen kappaleestaan ”Ue o muite arukō” (”Katson ylös kun kävelen”). Laulu oli jo edellisenä vuonna herättänyt kiinnostusta monissa Euroopan maissa ja se tunnettiin useilla eri nimillä kuten ”Unforgettable Geisha Baby”. Kappale oli myös ehtinyt tulla tutuksi Englannin jazzklubeilla, jossa Kenny Ballin orkesteri esitti sitä Dixieland-versiona. Ballin jazzversio nousi seuraavana keväänä brittilistojen kymmenen myydyimmän levyn joukkoon.


title: Kyū Sakamoto

text: ”Ue o muite arukō” julkaistiin Britanniassa Sakamoton esittämänä, mutta laulun nimi muutettiin ”Sukiyakiksi” japanilaisen ruokalajin mukaan. Laulusta tehtiin lähes välittömästi useita cover-versioita. Heinäkuuhun 1963 mennessä kappaleesta oli levytetty 23 eri versiota yli kymmenessä eri maassa.


title: Kyū Sakamoto

text:
Laulun kulkeuduttua vuoden 1963 aikana Yhdysvaltoihin sen levytti ensimmäisenä Bill Vaughn and his Orchestra, jonka levytys menestyi hyvin. Tämä johti siihen, että levy-yhtiö Capitol julkaisi Yhdysvalloissa myös Sakamoton tekemän version. Kappale nousi Billboard Hot 100 -listan kärkeen, ja menestyi hyvin ympäri maailmaa. Kun Sakamoto saapui kesällä 1963 Los Angelesin kansainvälinen lentoasemalle, tuhannet kirkuvat teinit ynpäröivät hänet.
Laulu oli suosittu myös Suomessa ja oli myyntitilastoissa parhaimmillaan neljäntenä. Siitä tehtiin useita suomenkielisiä versioita. Laulun suosioon lienevät vaikuttaneet myös Tokion olympialaiset, jotka pidettiin vuonna 1964.


title: Kyū Sakamoto

text: ”Sukiyaki” jäi kuitenkin Sakamoton ainoaksi todelliseksi hitiksi. Seuraavat singlet ”China Nights” / ”Benkyo No Cha Cha Cha” nousi vielä Billbardin listoille, mutta vuoden 1963 muut levytykset ”Elimo” / ”Why” ja ”Tankobushi” / ”Olympics Song” eivät saavuttaneet suosiota.


title: Kyū Sakamoto

text: Vuonna 1966 Sakamoto levytti Rauno Lehtisen säveltämän Letkajenkan japaniksi nimellä ”Let’s kiss (jenka)”.


title: Kyū Sakamoto

text: Sakamoto jatkoi soolalaulajan uraansa, ja otti osaa muun muassa Brasilian Rio de Janeirossa järjestettyihin laulukilpailuihin vuonna 1968 kappaleella ”Sayounara, sayounara”. Vuonna 1971 hän avioitui näyttelijätär Yukiko Kashiwagin kanssa.


title: Kyū Sakamoto

text: Sakamoto kuoli Japanissa sattuneessa ja 520 henkeä vaatineessa lento-onnettomuudessa 12. elokuuta 1985. Häntä jäivät kaipaamaan vaimo ja kaksi lasta.


title: Kyū Sakamoto

text: Asteroidi ”6980 Kyusakamoto” on nimetty Sakamoton mukaan.


title: Dysnomia (mytologia)

text: Dysnomia () oli kreikkalaisessa mytologiassa laittomuuden henki, yksi Eriin tyttäristä. Hänen vastakohtansa oli Eunomia, laillisen järjestyksen henki.


title: Danilo Türk

text: Danilo Türk (s. 19. helmikuuta 1952, Maribor) on slovenialainen kansainvälisen oikeuden professori ja diplomaatti, joka valittiin maan presidentiksi marraskuun 2007 vaaleissa.


title: Danilo Türk

text: Türk aloitti uransa 1978 Ljubljanan yliopistossa opettamalla kansainvälistä oikeutta. Hän oli laitoksen johdossa 1983–1992. Hän on ollut tutkijana Oslossa Ihmisoikeusinstituutissa ja luennoinut Firenzessä, Université Panthéon-Assas, Paris II:ssa, Grazin yliopistossa sekä Yhdysvalloissa Buffalossa, Columbiassa, Iowassa ja Harvardissa.


title: Danilo Türk

text: Türk valittiin vuonna 1981 YK:n kehitysoikeuksien työryhmän varapuheenjohtajaksi. Hän oli Slovenian YK-suurlähettiläs 1992–2000 ja Kofi Annanin varapääsihteeri vuoteen 2005. Häntä pidettiin myös ehdokkaana Annanin seuraajaksi YK:n pääsihteerinä.


title: Danilo Türk

text: Slovenian politiikassa Türk on kokematon. Häntä pyysivät ehdokkaakseen useat puolueet, mutta hän suostui sosiaalidemokraattien ehdotukseen. Sosiaalidemokraattien lisäksi häntä tukivat Zares ja eläkeläisten puolue DeSUS sekä parlamentin ulkopuolelta kristillissosialistit ja demokraatit.


title: Danilo Türk

text: Türk sai ensimmäiselle kierroksella 24,5 prosenttia äänistä ja voitti toisen vasemmiston ehdokkaan vain muutamalla sadalla äänellä. Häntä vastassa oli vaalin ennakkosuosikki Lojze Peterle. Toisella kierroksella Türk sai lähes 70 prosenttia äänistä.


title: Koorumi

text: Koorumi () on Myöhempien aikojen pyhien Jeesuksen Kristuksen kirkossa pappeuden haltijoiden muodostama yksikkö. Koorumi kokoaa kunkin pappeuden haltijat yksiköksi, joka toteuttaa pappeuden kutsumustaan ja valtuutustaan yhteisvastuullisesti. Koorumissa organisoidaan kunkin pappeuden asteen tai toimintamuodon toimintaa sekä opiskellaan kulloiseenkin pappeuden asteeseen liittyviä perusperiaatteita. Koorumi on siis sekä hengellinen että toiminnallinen yksikkö.


title: Koorumi

text:
Koorumien toiminta on alueellista, ja ne tähtäävät oman alueensa kehittämiseen. Koorumeita johtaa kunkin koorumin johtokunta, jotka koostuvat johtajasta, sekä tämän ensimmäisestä ja toisesta neuvonantajasta. Useissa koorumeissa on myös sihteeri johtokunnan apuna.
Kaikki MAP kirkon johtoelimet käyttävät tätä samaa johtamisen kolmiyhteistä kaavaa kaikilla tasoillaan (Vaarna: "mormonismi").


title: Anatoli Tymoštšuk

text: Anatoli Oleksandrovytš Tymoštšuk (, s. 30. maaliskuuta 1979 Lutsk, Neuvostoliitto) on ukrainalainen jalkapalloilija, pelipaikaltaan keskikenttäpelaaja. Hän edustaa Kairat Almatya.


title: Anatoli Tymoštšuk

text: Tymoštšuk aloitti ammattilaisuransa Volyn Lutskin riveissä vuonna 1995 ja siirtyi sieltä kaksi vuotta myöhemmin Šah’tar Donetskiin. Hän saavutti Šah’tarin riveissä kolme liigamestaruutta ja kolme cup-mestaruutta. Venäjälle ja Zenitiin Tymoštšuk siirtyi vuonna 2007. Hän saavutti seurassa heti ensimmäisellä kaudellaan liigamestaruuden. Vuosina 2009-2013 hän pelasi FC Bayern Münchenissä.


title: Anatoli Tymoštšuk

text: Heinäkuussa 2013 hän siirtyi Zenitin. Heinäkuussa 2015 hän siirtyi Kazakstanin FK Kairat Almatyn.


title: Anatoli Tymoštšuk

text: Ukrainan maajoukkueessa Tymoštšuk debytoi vuonna 2000. Hän kuului Ukrainan joukkueeseen vuoden 2006 MM-kisoissa.


title: Sabre (varausjärjestelmä)

text: Sabre () on maailman ensimmäinen tietokoneavusteinen lentolippujen paikanvarausjärjestelmä ja yleensä maailman ensimmäinen reaaliaikainen kaupallinen tietojärjestelmä. Se otettiin käyttöön American Airlinesilla IBM:n toteuttamana vuonna 1960.


title: Sabre (varausjärjestelmä)

text: Vuonna 1953 American Airlines -yhtiön pääjohtaja C. R. Smith ja IBM:n myyntiedustaja R. Blair Smith tapasivat sattumalta lennolla Los Angelesista New Yorkiin. Syntynyt keskustelu johti ajatukseen reaaliaikaisesta ja tietokoneavusteisesta lentojen paikanvarausjärjestelmästä. Kuuden vuoden kehitystyön jälkeen järjestelmä otettiin käyttöön, korvaten American Airlinesin manuaalisen paikanvarausjärjestelmän. Se oli myös yleisesti ottaen ensimmäinen reaaliaikainen kaupallinen tietojärjestelmä. Vuonna 1964 järjestelmän asennustyöt toimijaverkostossa oli saatu päätökseen ja se oli edelleen maailman suurin yksityinen reaaliaikainen tietojärjestelmä, häviten koossa ainoastaan Yhdysvaltojen valtion järjestelmille. American Airlines laski saavuttaneensa järjestelmän avulla 30 % säästöt yksinomaan henkilöstökuluissa. Järjestelmän kehittäminen oli maksanut noin 150 miljoonaa dollaria


title: Sabre (varausjärjestelmä)

text: Ensimmäinen matkatoimisto Yhdysvalloissa otti Sabre-terminaalin käyttöön 1976, jolloin järjestelmän piirissä oli noin miljoona eri hintatietoa. 1983 järjestelmä levisi kanadalaisiin ja 1986 brittiläisiin matkatoimistoihin, laajentuen sen jälkeen nopeasti eri maihin. 1985 järjestelmä laajeni kattamaan myös hotelli- ja autonvuokrausvarauksia. 1980-luvun lopulla järjestelmän kehittämisestä vastaava yhtiö Sabre Airline Solutions alkoi tarjota ohjelmistokehityspalveluja myös muille lentoyhtiöille ja järjestelmän piirissä oli 36 miljoonaa hintatietoa, joiden pohjalta se kykeni tarjoamaan noin miljardi erilaista reitti- ja hintavaihtoehtoa. Järjestelmän toiminnallisuutta on kehitetty aktiivisesti 1980-luvulta lähtien edelleen ja lukuisten yritysostojen jälkeen Sabre-järjestelmään (tai järjestelmiin) liittyvä liiketoiminta oli kesällä 2007 Silver Lake ja TPG -yhtiöiden omistuksessa.


title: Sabre (varausjärjestelmä)

text: Vuonna 1999 järjestelmän piirissä oli noin 30 000 matkatoimistoa ja kolme miljoonaa rekisteröitynyttä on-line -käyttäjää. Järjestelmän kautta saattoi varata paikkoja 400 lentoyhtiön lennoille, minkä lisäksi yhteistyökumppaneina oli 50 autonvuokraamoa, 35 000 hotellia, rautatieyhtiöitä, matkajärjestäjiä, ja lautta- ja risteily-yhtiöitä. Sabre on kokenut eri lentoyhtiöallianssien perustamien myöhempien varausjärjestelmien taholta myös kilpailua ja vuonna 2000 Amadeus-niminen varausjärjestelmä ohitti Sabren myytyjen varauksien määrässä.


title: Sabre (varausjärjestelmä)

text: Vuonna 2006 Sabren tärkeimmät kilpailijat olivat Amadeus- ja Galileo/Travelport-järjestelmät, joista Amadeus oli suurin. Sabren kautta tehtiin noin 357 miljoonaa varausta.


title: Sabre

text: Sabre tarkoittaa muun muassa seuraavia:


title: Parhaita 4

text: Parhaita 4 on Jukka Kuoppamäen vuonna 1978 julkaistu kokoelma-albumi.


title: Edvard Ainasoja

text: Edvard Ainasoja (9. elokuuta 1891 Nivala – 20. elokuuta 1969 Nivala) oli puuseppä, jääkärivääpeli ja maanviljelijä.


title: Edvard Ainasoja

text: Ainasojan vanhemmat olivat maanviljelijä Abner Ainasoja ja Johanna Viitala ja hänen puolisonsa oli Katriina Salanne (7. maaliskuuta 1894 Nivala – 1. joulukuuta 1963 Nivala). Ainasoja ja hänen vaimonsa on haudattu Nivalaan.


title: Edvard Ainasoja

text: Ainasoja ilmoittautui vapaaehtoisena jääkäripataljoona 27:ään ja saapui Lockstedtin leirille Saksaan Pioneerikomppaniaan 7. joulukuuta 1915. Hilfsgruppenführeriksi hänet ylennettiin 31. toukokuuta 1917. Ainasoja osallistui jääkäripataljoona 27:n mukana taisteluihin Misse-joella, Riianlahdella, Schmardenissa ja Aa-joella. Varavääpeliksi hänet ylennettiin Saksassa 11. helmikuuta 1918 juuri ennen kotimaahan lähtöä.


title: Edvard Ainasoja

text: Ainasoja palasi Vaasaan 25. helmikuuta 1918 jääkäreiden pääjoukon mukana. Suomen sisällissodassa hän palveli joukkueenjohtajana 2. Jääkärirykmentin 12. jääkäripataljoonan 1. komppaniassa, joka otti osaa taisteluihin Tampereen seudulla. Hän haavoittui vaikeasti polveen ja olkapäähän Kalevankankaalla 28. maaliskuuta 1918. Häntä hoidettiin Vaasan ja Nivalan sairaaloissa. Toivuttuaan haavoistaan Ainasoja palveli joukkueenjohtajana 2. ja 5. Jääkärirykmentin Täydennyspataljoonan 1. komppaniassa, mistä hänet siirrettiin 18. kesäkuuta 1918 jääkärirykmentin 3. komppaniaan ja edelleen 18. heinäkuuta 1918 Pioneerikoulutuspataljoonaan ja pataljoonan jakauduttua kahtia Pioneeripataljoona 1:een, jossa toimi 4. komppanian kouluttajana. Osallistui Karjalankannaksella pioneeritehtäviin 15. toukokuuta 1919 – 30. syyskuuta 1919 joutuen mukaan rajakahakoihin venäläisten kanssa. Puolustusvoimista hän erosi heikentyneen terveydentilansa johdosta, joka oli peruja häneen haavoittumisestaan 2. lokakuuta 1920. Hänet ylennettiin vääpeliksi 7. toukokuuta 1918.


title: Ada Pääkkönen

text: Ada Irene Pääkkönen-Koponen (8. toukokuuta 1905 Vesanto – 14. maaliskuuta 1981) oli suomalainen näyttelijä. Hän näytteli pitkään Joensuun kaupunginteatterissa, muun muassa Jouko Turkan ollessa teatterinjohtajana.


title: Ada Pääkkönen

text: Pääkköselle myönnettiin Pro Finlandia -mitali vuonna 1967.


title: Arianna Follis

text: Arianna Follis (s. 11. marraskuuta 1977) on italialainen entinen maastohiihtäjä ja maailmanmestari, joka kilpaili maailmancup-tasolla vuosina 1995–2011.


title: Arianna Follis

text: Follisin ensimmäiset aikuisten arvokisat olivat MM-kisat 2001 Lahdessa, joissa hän sijoittui sprintissä kolmanneksitoista. Follis voitti ensimmäisen arvokisamitalinsa MM-kisoissa 2005, jolloin hän sijoittui Italian joukkueen mukana 4 x 5 kilometrin viestissä pronssille. Seuraavana vuonna Torinon olympialaisissa hän voitti jälleen viestipronssia, oli sprintissä seitsemäs ja 30 km:n vapaalla kahdestoista. MM-kisoissa 2007 Follis saavutti 10 kilometrin vapaan hiihtotavan kilpailussa pronssia. Liberecin MM-kilpailuissa 2009 hän voitti kultaa vapaalla hiihtotavalla käydyssä sprinttikilpailussa ja oli perinteisellä käydyssä parisprintissä Marianna Longan kanssa pronssilla. Lisäksi hän oli yhdistelmäkilpailussa seitsemäs ja 30 km:llä kahdeksas. Vancouverin olympialaisissa 2010 hän sijoittui yhdistelmäkilpailussa yhdeksänneksi ja 10 kilometrin vapaan hiihtotavan kilpailussa sijalle 11. Oslon MM-kilpailuissa 2011 Follis oli vapaan hiihtotavan sprintissä hopealla.


title: Arianna Follis

text: Follis voitti kolme maailmancupin vapaan hiihtotavan sprinttikilpailua: Borlängessä 7. maaliskuuta 2006, Rybinskissä 21. tammikuuta 2007 ja Düsseldorfissa 4. joulukuuta 2010. Lisäksi hän voitti Tour de Skin sprinttikilpailut Prahassa joulukuussa 2007 ja 2008 sekä Nové Městossa tammikuussa 2009. Tour de Skillä 2009–2010 hän voitti 16 kilometrin takaa-ajokilpailun Toblachissa. Tour de Skin lopputuloksissa hän sijoittui kausilla 2007–2008 ja 2009–2010 kolmanneksi. Kaudella 2008–2009 hän sijoittui maailmancupin kokonaiskilpailussa neljänneksi ja sprintticupissa toiseksi. Seuraavalla kaudella hän oli kokonaiscupissa viides. Kaudella 2010–2011 hän sijoittui kokonaiskilpailussa kolmanneksi ja sprintticupissa toiseksi.


title: Arianna Follis

text: Follis lopetti kilpailu-uransa kauden 2010–2011 jälkeen.


title: Tuulikki Pohjola

text: Irma Tuulikki Pohjola-Hansén (11. heinäkuuta 1920 Helsinki – 21. syyskuuta 2005 Tampere) oli suomalainen näyttelijä. Hän oli kiinnitettynä Tampereen Teatteriin vuodesta 1949, ja hän näytteli myös muun muassa Pyynikin kesäteatterissa. Alkuaikojen lyyristen tyttöroolien jälkeen hän esitti taitavasti niin komedia- kuin luonneroolejakin. Hän esiintyi myös lausujana.


title: Tuulikki Pohjola

text: Pohjolalle myönnettiin Pro Finlandia -mitali 1967.


title: Aatamin puvussa... ja vähän Eevankin

text: Aatamin puvussa... ja vähän Eevankin voi tarkoittaa seuraavia:Romaanista on tehty neljä elokuvasovitusta:


title: Nikolai Semjonov

text: Nikolai Nikolajevitš Semjonov () (15. huhtikuuta 1896 Saratov – 25. syyskuuta 1986 Moskova) oli neuvostoliittolainen fyysikko ja kemisti. Hän sai Nobelin kemianpalkinnon vuonna 1956 muutamien ketjureaktioihin liittyvien ongelmien ratkaisemisesta sekä palamisteoriasta. Semjonov jakoi palkinnon Cyril Norman Hinshelwoodin kanssa.


title: Nikolai Semjonov

text: Semjonov opiskeli fysiikkaa Pietarin yliopistossa Abram Ioffen johdolla ja valmistui vuonna 1917. Vuonna 1918 Semjonov muutti Samaraan ja liittyi Aleksandr Koltšakin johtamaan valkoiseen armeijaan Venäjän sisällissodan aikana.


title: Nikolai Semjonov

text: Vuonna 1920 Semjonov palasi Pietariin. Siellä hän tapasi Pjotr Kapitsan. Yhdessä he löysivät tavan mitata atomiytimen magneettikentän suuruus. Semjonovin ja Kapitsan tutkimuksia käyttivät myöhemmin hyödykseen Otto Stern ja Walter Gerlach.


title: Nikolai Semjonov

text: Vuonna 1925 Semjonov tutki yhdessä Jakov Frenkelin kanssa höyryn tiivistymisen ja absorption kinetiikkaa. Vuonna 1928 hän tutki kaasujen ionisointia ja julkaisi sitä käsittelevän kirjan.


title: Nikolai Semjonov

text: Semjonov toimi opettajana Pietarin Polyteknillisessä yliopistossa, professorina vuodesta 1928. Vuonna 1931 hän perusti fysikaalisen kemian instituutin Venäjän tiedeakatemiaan ja toimi sen ensimmäisenä johtajana.


title: Nikolai Semjonov

text: Semjonovin tutki tarkasti ketjureaktioiden etenemistä ja erityisesti palamisprosessia. Hänen tutkimuksensa johtivat hapettumisen mekanismien tarkempaan ymmärtämiseen.


title: Nikolai Semjonov

text: Semjonoville myönnettiin kahdesti työn sankarin arvonimi, kaksi Neuvostoliiton valtionpalkintoa, viisi Leninin kunniamerkkiä ja useita muita tunnustuksia.


title: Tietotuote

text: Tietotuote voi tarkoittaa joko tietoa sisältävää tai tietosisältöön liittyvää tuotetta. Esimerkkejä tietoa sisältävistä tuotteista ovat muun muassa ohjelmistot, konsultointipalvelut tai tietoaineistot. Tietosisältöön liittyvä tuote voi taas olla esimerkiksi tietokone tai matkapuhelin. Tietotuotteet voidaan jakaa myös sähköisiin ja ei-sähköisiin tietotuotteisiin.


title: Tietotuote

text: Tietotuote eroaa normaalista tuotteesta siten, että tieto ei häviä, kun taas fyysiset tuotteet kuluvat ja niiden määrä vähenee. Tietoa voi myös käyttää moni ihminen samanaikaisesti ja yhä uudelleen. Näistä johtuen tietotuotteet eivät toimi perinteisen talousteorian mukaan, ja niiden hinnoittelu on hankalaa. Esimerkiksi estämällä tietotuotteen kopiointi pyritään ylläpitämään kysynnän ja tarjonnan lakia hinnan määrityksessä.


title: Christian Herter

text: Christian Archibald Herter (28. maaliskuuta 1895 Pariisi – 30. joulukuuta 1966 Washington (DC)) oli yhdysvaltalainen poliitikko. Hän toimi Massachusettsin osavaltion kuvernöörinä 1953–1957 ja Yhdysvaltain ulkoministerinä 1959–1961.


title: Christian Herter

text: Herter valittiin Massachusettsin osavaltion edustajainhuoneeseen vuonna 1931, josta hänet vuonna 1942 valittiin Yhdysvaltain edustajainhuoneeseen. Vuosina 1953–1957 hän toimi Massachusettsin kuvernöörinä, kunnes hänet nimitettiin apulaisulkoministeriksi Dwight D. Eisenhowerin hallitukseen. Ulkoministeriksi hänet nimitettiin vuonna 1959.


title: Ranskan kolmas tasavalta

text: Ranskan kolmas tasavalta, usein vain kolmas tasavalta (, joskus "La IIIe République") oli ajanjakso, joka alkoi keisarivallan päättymisestä ja päättyi Saksan hyökkäykseen vuonna 1940 ja Vichyn hallituksen aikaan.


title: Ranskan kolmas tasavalta

text: Aikakaudelle on leimallista Ranskan maailmanvallan nopea laajeneminen, mikä aiheutti ristiriitoja Britannian kanssa. Sota kuitenkin vältettiin ja lähestymisen seurauksena oli "entente cordiale". Kun ensimmäinen maailmansota puhkesi, Ranska ja Yhdistynyt kuningaskunta olivat näin ollen samalla puolella.


title: Ranskan kolmas tasavalta

text: Muita kauden merkittäviä tapahtumia oli Dreyfusin tapaus, joka jakoi maan vuosikymmeneksi ja jätti syvät haavat. Tähän tapaukseen liittyy myös historiallisesti tärkeä uudistus kirkon ja valtion erottamisesta vuonna 1905.


title: Kolmas tasavalta

text: Kolmas tasavalta voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:


title: Camel (savuke)

text: Camel on yhdysvaltalaisen tupakkayhtiö R. J. Reynolds Tobacco Companyn savukemerkki, joka perustettiin 1913. Nykyään Cameleihin käytetty tupakka on sekoitus turkkilaista ja virginiantupakkaa. Camel valmistaa myös nuuskaa.


title: Camel (savuke)

text: Camel-savukkeet sekoitettiin aluksi eri tupakkalaaduista, koska niihin haluttiin pehmeämpi maku verrattuna yleisesti käytössä olleisiin merkkeihin.


title: Camel (savuke)

text: Camelin mainoskampanjaa on pidetty yhtenä onnistuneimmista. Niitä markkinoitiin huolellisesti jo ennen virallista julkaisua ja myyntiä. Suurikokoisissa lehti-ilmoituksissa seisoi savukeaskin kannesta tutun kamelin piirroskuva, kun mainoksessa luki salaperäisen yksinkertaisesti vain suurikokoinen teksti "the Camels are coming" (""Kamelit ovat tulossa"", lauseella viitattiin skottilaiseen kansanlauluun ""The Campbells Are Coming"").


title: Camel (savuke)

text: Seuraavassa mainosvihjeessä kerrottiin, että ""Huomenna tästä kaupungista löytyy enemmän kameleita kuin Aasiasta ja Afrikasta yhteensä"". Samanaikaisesti savukkeiden myynnin alettua ilmestyi kolmas mainos, jossa kerrottiin Camelien saapuneen ja siirryttiin esittelemään tuotetta laajemmin. Hinta oli 10 senttiä 20 kappaleen askia kohden, mikä sijoittui tuon ajan hintaluokassa korkealle. Hintaa perusteltiin väittämällä, että korkeatasoisen laadun säilyttäminen ei sallinut myydä tuotetta yhtään halvemmalla.


title: Camel (savuke)

text: Camelia markkinoitiin myös mainoslauseella "I'd Walk a Mile for a Camel" ("Kävelisin vaikka mailin Camelin vuoksi"). Mainoslauseen syntymästä kerrotaan tarinaa, jonka mukaan Camel-mainoskylttiä pystyttävä työmies olisi tarjonnut savukkeen ohikulkijalle, joka oli kiittänyt työmiestä lausumalla kuuluisaksi tulleen lauseen.


title: Camel (savuke)

text: Toinen markkinointikeino oli "Old Joe"-nimisen etsisen Barnum & Baileyn sirkuskamelin marssittaminen kaupunkien kaduilla samalla kun yleisölle jaettiin ilmaisia näytekappaleita. Vanha Joe toimi myös mallina pakkauksen kannessa olevalle kamelille.


title: Camel (savuke)

text: Joe Cameliksi kutsuttu kamelihahmo oli osa savukemerkin markkinointia aina vuoteen 1997 asti. Perinteinen sirkuskameli pysyi muuttumattomana.


title: Camel (savuke)

text: 1988 aloitetussa mainoskampanjassa uusi piirroshahmo Joe Camel oli aurinkolaseja pitävä James Bondin elämäntapaa noudattava playboy-tyyppi. Hahmo perustui Ranskassa 1970-luvulla käytettyyn hahmoon, jossa tupakkamainonnassa ei saatu käyttää ihmisiä eikä ihmishahmoja. Ajan ranskalainen Joe Camel kuvattiin rohkeana ja rehvakkaana muukalaislegioonan soturina.


title: Camel (savuke)

text: Piirroshahmon käyttäminen herätti kasvavaa kritiikkiä Camelin mainontaa kohtaan, sillä hahmon uskottiin vetoavan erityisesti nuorisoon. Vuonna 1991 ilmestyneen markkinatutkimuksen mukaan näin kävikin, sillä Joe Camel tunnettiin paremmin alle 18-vuotiaiden keskuudessa, kuin täysi-ikäisten. Camelia polttavien teini-ikäisten tupakoitsijoiden määrä oli noussut kampanjaa edeltävästä 0.5 prosentista 32.8 prosenttiin vain kahden vuoden aikana, kun merkkiä käyttävien aikuisten osuus oli säilynyt 3-4 prosentissa. Jopa kolmevuotiaiden huomattiin tunnistavan Joe Camel-hahmon. Vuonna 1991 lakimies Janet Mangini haastoi R.J. Reynoldsin oikeuteen lapsiin kohdistuvasta mainonnasta. Tupakkayhtiön lakimiehet kiistivät syytteen ja väittivän kyseessä olevan vain piirroshahmon, mutta Manginin voitettua yhtiö joutui lopettamaan mainoskampanjansa.


title: Camel (savuke)

text: Jotkut merkin käyttäjistä kutsuvat yhä savukkeita lempinimellä "Joe".


title: Camel (savuke)

text: Keuhkosyöpään kuolleen Joseph Cooperin leski Eva Cooper nosti kanteen R. J. Reynoldsia vastaan 1955. Cooperin mukaan hänen miehensä oli polttanut Cameleita 20 vuoden ajan. Tapaus oli ensimmäisiä tuotevastuusyytteitä Yhdysvalloissa. Cooper syytti muun muassa tupakkayhtiön mainontaa, jonka mukaan 20 000 lääkärin mukaan Camelin polttaminen on terveellistä. Vaikka lakiasiantuntijat uskoivat Cooperin voittavan ja tapauksen käynnistävän useita syytteitä tupakkayhtiöitä vastaan, näin ei kuitenkaan käynyt. Muiden vastaavanlaisia kanteita nostaneiden lailla Cooper kuitenkin hävisi jutun, koska tietyn yhtiön osuutta ei voinut osoittaa. Tupakkayhtiöt turvautuivat myös viivyttelytaktiikkaan, jolloin vastapuolen edustajien varat loppuivat kesken oikeudenkäyntiprosessia.


title: Camel (savuke)

text:
Suomessa saatavilla on neljä erilaista Camelia.
Vahvempaa makua edustaa Camel Soft, Box 20 ja Box 30. Boxeja kutsutaan kansankielellä koviksi rasioiksi ja softia pehmeäksi.
Miedosta segmentistä edustettuna on Camel Blue.


title: Antti Partanen

text: Antti Juho (A. J.) Partanen (23. helmikuuta 1879 Kuopio − 16. toukokuuta 1948 Yhdysvallat) oli osuuskaupanhoitaja ja yksi Suomen ensimmäisistä kansanedustajista. Eduskunnassa Partanen oli SDP:n ryhmän jäsen 1907−1910.


title: Antti Partanen

text: Työmies Antti Partasen ja Maria Savanderin poika kävi kansakoulun ja aloitti työelämässä kirjansitojana. Vuonna 1902 hänet palkattiin Kuopion työväen osuuskaupan hoitajaksi. Partanen oli puolueensa puolueneuvoston ja SOK:n hallintoneuvoston jäsen.


title: Antti Partanen

text: Sisällissodan vuoksi Partanen lähti 1918 Yhdysvaltoihin. Siellä hän joutui poliittisista syistä vankilaan, josta vapautui 1920. Partasen myöhemmistä elämänvaiheista ei ole tietoa.


title: Antti Partanen

text: Antti Partanen oli naimisissa Kustaava Miettisen kanssa.


title: Armin Veh

text: Armin Veh (s. 1. helmikuuta 1961) on saksalainen jalkapallovalmentaja ja entinen keskikenttäpelaaja. Joulukuusta 2017 lähtien hän on toiminut 1. FC Kölnin urheilutoimenjohtajana.


title: Armin Veh

text: Veh aloitti peliuransa kotikaupunkinsa FC Augsburgissa 1979. Hän siirtyi pian Borussia Mönchengladbachiin, jossa hän pelasi vuoteen 1983 saakka. Gladbachin paidassa Veh oli mukana UEFA Cupin finaalissa 1980, kun seura hävisi Eintracht Frankfurtille.


title: Armin Veh

text: 1983–84 Veh pelasi sveitsiläisseura FC St. Gallenissa. Hänen ammattilaisuransa koki kovan kolauksen, kun Veh mursi jalkansa 1984. Loukkaantumisen jälkeen Veh pelasi vielä FC Augsburgissa ja Schwaben Augsburgissa sekä SpVgg Bayreuthissa. Hän lopetti uransa 1990 loukkaantumisten vuoksi.Veh aloitti valmennusuransa FC Augsburgissa 1990. Hän johdatti joukkueen Oberligasta Regionalligaan 1994. Hän jatkoi uraansa SpVgg Greuther Fürthissä 1996 ja nosti seuran 2. bundesliigaan 1997. Hänet erotettiin Greuther Fürthistä lokakuussa 1997.


title: Armin Veh

text: Kesällä 1998 Veh siirtyi SSV Reutlingenin päävalmentajaksi. Veh’n johdolla joukkue nousi 2. bundesliigaan 2000. Hän jätti Reutlingenin joulukuussa 2000 ja siirtyi Hansa Rostockin päävalmentajaksi. Veh jätti Hansa Rostockin päävalmentajan tehtävät lokakuussa 2003, koska halusi viettää enemmän aikaa Etelä-Saksassa asuvan perheensä kanssa.


title: Armin Veh

text: Veh valmensi FC Augsburgia toistamiseen 2003–2004, jonka jälkeen hän oli vailla seuraa aina helmikuuhun 2006 saakka. Tuolloin VfB Stuttgart palkkasi Veh’n erotetun Giovanni Trapattonin seuraajaksi kauden loppuun. Veh’n sopimusta jatkettiin kuitenkin kauden 2006–07 loppuun saakka ja tammikuussa 2007 hän teki vuoden jatkosopimuksen VfB Stuttgartin kanssa.


title: Armin Veh

text: VfB Stuttgartin peräsimessä Veh nousi jalkapallomaailman tietoisuuteen, johdattamalla badenwürttembergiläisseuran Saksan mestaruuteen ennätystasaisen kauden 2006–07 päätteeksi. Stuttgart eteni myös Saksan cupin finaaliin, mutta hävisi siinä 1. FC Nürnbergille 3–2.


title: Armin Veh

text: Kausi 2007–08 alkoi Stuttgartin ja Veh’n kannalta heikosti. Mestarien liigassa seura on hävisi neljä ensimmäistä otteluaan ja menetti mahdollisuutensa edes UEFA Cupin jatkopeleihin. Saksan liigassa joukkue vajosi keskikastiin, mutta merkkejä paremmasta oli ilmassa syyskauden lopulla. Lauantaina 10.11. Stuttgart kukisti Etelä-Saksan derbyssä FC Bayern Münchenin 3–1 ja aiheutti superjoukkueelle kauden ensimmäisen tappion. Loppujen lopuksi mestaruutta puolustanut Stuttgart jäi Vehin johdolla Bundesliigassa kuudenneksi.


title: Armin Veh

text: Kausi 2008/09 alkoi myös heikosti ja Vehin asema päävalmentajan joutui kriittisen tarkastelun alaiseksi. Lopulta 14.kierroksellä kärsitty 4–1 tappio VfL Wolfsburgille oli liikaa ja Veh sai marraskuussa 2008 potkut tehtävistään.


title: Armin Veh

text: Veh palasi valmennustehtäviin kesällä 2009, kun hän otti ohjat käsiinsä tuoreessa Saksan mestariseurassa VfL Wolfsburgissa. Veh ei kuitenkaan onnistunut saamaan "Volkkaria" samaan lentoon kuin Felix Magath superkaudella 2008/09. Wolfsburg putosi jo syyskaudella mestaruustaistelusta ja Mestarien liigassakin tie katkesi jo lohkovaiheeseen. Kauden vanhetessa ja tulosten heikentyessä huhut Vehin potkuista kiihtyivät ja lopullinen niitti oli tammikuussa kärsitty 2–3 tappio 1. FC Kölnille, minkä jälkeen Veh sai jättää tehtävänsä.


title: Armin Veh

text: Toukokuussa 2010 Veh jatkoi uraansa Bundesliigaseura Hamburger SV:n päävalmentajana kaksivuotisella sopimuksella. Kausi 2010/11 ei kuitenkaan sujunut odotusten mukaisesti ja HSV putosi keskikastiin jääden europelipaikoista käytävän taistelun ulkopuolelle. Seuran sisäiset ristiriidat ajoivat HSV:n keväällä 2011 kaaokseen ja maaliskuussa Veh ilmoitti jättävänsä riitaisan seuran kauden jälkeen. Pian tämän ilmoituksen jälkeen HSV hävisi FC Bayern Münchenille 6–0 ja ottelun jälkeen Veh sai potkut seurasta.


title: Armin Veh

text: Toukokuun lopussa 2011 Veh teki valmennussopimuksen 2. Bundesliigaan pudonneen Eintracht Frankfurtin kanssa. Veh onnistui debyyttikaudellaan tehtävässään ja palautti Eintracht Frankfurtin pääsarjaan. Kaudella 2012/13 Veh piiskasi Frankfurtin loistavaan menestykseen ja seura sijoittui Bundesliigassa kuudenneksi selviten Eurooppa-liigaan. Kausi 2013/14 ei sujunut yhtä menestyksekkäästi ja Frankfurt taisteli sijoituksista liigan keskikastissa. Maaliskuun alussa 2014 kerrottiin, ettei Veh jatka seuran päävalmentajana kauden jälkeen.


title: Armin Veh

text: Toukokuussa 2014 Vehin ilmoitettiin palaavan kesällä VfB Stuttgartin päävalmentajaksi kaksivuotisella sopimuksella. Vehin toivottiin nostavan alavireisesti edelliskausina pelannut Stuttgart eurokentille, mutta toisin kävi. Joukkueen Bundesliigakausi 2014/15 alkoi surkeasti ja 12 pelatun kierroksen jälkeen joukkueella oli kasassa vain kaksi voittoa ja yhdeksän pistettä. Seurajohto erotti Vehin marraskuun lopulla, kun Stuttgart oli hävinnyt FC Augsburgille 0–1.


title: Armin Veh

text: Kesäkuussa 2015 Veh palasi kaksivuotisella sopimuksella Eintracht Frankfurtin päävalmentajaksi. Vehin comeback seurassa ei ollut erityisen menestyksekäs. Joukkueen peli takkusi ja tappioiden myötä sijoitus valui sarjataulukon tyvipäähän. Kevätkaudella seitsemän ottelun voitoton putki sysäsi Frankfurtin karsijan paikalle. Seurajohto erotti Vehin tehtävästään maaliskuun alussa 2016. Kaikkiaan Frankfurt voitti vain viisi Bundesliiga-ottelua Vehin alaisuudessa.


title: Armin Veh

text: Joulukuussa 2017 Vehistä tuli Bundesliigan putoamiskamppailuun vajonneen 1. FC Kölnin urheilutoimenjohtaja.


title: Rebekka Räsänen

text: Rebekka Räsänen (10. marraskuuta 1908 Kanneljärvi – 7. huhtikuuta 1983 Viitasaari) oli suomalainen kirjailija ja kirjastonhoitaja.


title: Rebekka Räsänen

text: Räsäsen vanhemmat olivat maanviljelijä Iisakki Määttänen ja Loviisa Turtiainen. Hän suoritti 1957 sivutoimisen kirjastonhoitajan kurssin ja työskenteli pitkään Viitasaaren kunnankirjastossa. Hän työskenteli myös opettajana ja toimittajana. Räsäsen kirjallinen tuotanto koostui pääasiassa nuorten- ja lastenkirjoista. Rebekka Räsänen oli naimisissa 1947–1955 Heikki Olavi Räsäsen kanssa. Liitto päättyi eroon. Räsänen kirjoitti muutaman teoksensa käyttäen miehensä nimeä (Heikki Räsänen) nimimerkkinä.


title: Hjalmar Söderberg

text: Hjalmar Söderberg (2. heinäkuuta 1869 Tukholma – 14. lokakuuta 1941 Kööpenhamina) oli ruotsalainen kirjailija ja toimittaja. Hän kirjoitti romaaneja, novelleja, näytelmiä ja runoja. Lehtimiehenä hän työskenteli muun muassa "Svenska Dagbladet" -lehdessä.


title: Hjalmar Söderberg

text: Söderbergin isä oli kamarikollegion notaari Anders Fredrik Söderberg ja äiti Emma Brander. Käytyään keskikoulun ja lyseon Söderberg siirtyi 1888 Upsalan yliopistoon opiskelemaan valtiotiedettä, mutta liittyi jo 1891 "Kristianstadtsbladet" -lehden toimitukseen ja siirtyi 1897 "Svenska Dagbladetin" kirjallisuusarvostelijaksi, toimittuaan välillä myös tullihallituksen palveluksessa. Vuonna 1809 hän avioitui Märta Abeniuksen kanssa ja erottuaan hänestä vuonna 1917 Emilie Vossin kanssa.


title: Penna Paunu

text: Juho Benjamin (Penna) Paunu (v:een 1906 Bastman, 5. lokakuuta 1868 Messukylä − 24. elokuuta 1920 Messukylä) oli toimistonhoitaja ja yksi Suomen ensimmäisen eduskunnan jäsenistä. Eduskunnassa Paunu kuului SDP:n ryhmään vuosina 1907−1909, 1911−1917 ja 1919−1920.


title: Penna Paunu

text: Mylläri Benjamin Bastmanin ja Vilhelmina Jakobintyttären poika kävi tehtaankoulun. Nuorena hän teki sekalaisia töitä: oli renkinä, tiilenkantajana, muurarina, puuvillatehtaan työmiehenä ja myllärinä. Messukylän osuuskaupan hoitajana Paunu toimi vuoteen 1910, jolloin hän siirtyi SOK:n Tampereen konttorin kauppamatkustajaksi. Tässä tehtävässä hän oli vuoteen 1917, jolloin hän siirtyi SOK:n Jyväskylän toimistonhoitajaksi (1917−1918). Osuuskauppaliikkeen jakauduttua Paunu jatkoi uuden edistyksellisen osuuskaupan OTK:n Tampereen toimistonhoitajana 1919−1920.


title: Penna Paunu

text: SOK:ssa Paunu toimi myös hallintoneuvoston varapuheenjohtajana.


title: Penna Paunu

text: Penna Paunu kuoli elokuussa 1920 kesken vaalikauden. Hänen tilalleen eduskuntaan nousi Matti Lassila.


title: Penna Paunu

text: Paunu oli naimisissa Maria Sofia Kruhmingin kanssa.


title: Seppo Syrjä

text: Seppo Syrjä on suomalainen pilapiirtäjä. Hän on Eppu Normaali-yhtyeen rumpalin Aku Syrjän ja käsikirjoittaja Heikki Syrjän isä sekä kirjailijoiden Juhani ja Jaakko Syrjän veli.


title: Esko Leimu

text: Esko Leimu (3. tammikuuta 1943 Tampere – 12. lokakuuta 2005 Tampere) oli suomalainen televisio-ohjaaja.


title: Esko Leimu

text: Leimu teki pitkän uran asia- ja viihdeohjelmien sekä televisiosarjojen ohjaajana Yle TV2 -kanavalla. Hän aloitti kanavan palveluksessa jo 1960-luvulla. Erityisesti hänet muistetaan yhteistyöstä Neil Hardwickin ja Jussi Tuomisen kanssa. Hän vastasi muun muassa heidän kirjoittamansa "Tankki täyteen" -sarjan (1978–1980) sekä "Kielipuolipotilas"-elokuvan (1978) ohjauksesta. Muita ohjauksia ovat muun muassa minisarja "Luonnonmukainen rakastaja" (1992) ja visailusarja "Thilia Thalia" (1998–2005).


title: My Life as a Teenage Robot

text: My Life as a Teenage Robot on yhdysvaltalainen Emmy-palkittu piirrossarja, jonka loi Rob Renzetti. Sarjasta on tuotettu yhteensä 40 jaksoa, jotka on esitetty vuodesta 2003 alkaen. Sarja sijoittuu tulevaisuuteen vuoteen 207X ja se kertoo 16-vuotiaasta robottitytöstä, joka ei enää halua taistella rikollisia vastaan vaan elää, kuten tavallinen teini-ikäinen tyttö.


title: My Life as a Teenage Robot

text: Tarina kertoo 16-vuotiaasta robottitytöstä nimeltä XJ-9, joka mieluiten haluaisin kutsua itseään Jennyksi. Hän asustaa kaupungissa nimeltä Tremorton, jossa Jenny tykkää käydä ostoksilla ja yrittää sopeutua high schooliin, sekä viettää aikaansa ystäviensä Bradin ja Tuckin kanssa. Hänen luojansa tohtori Wakeman suunnitteli Jennyn erittäin sivistyneeksi taistelurobotiksi, mutta antoi tälle myös tunteellisen sydämen. Tämän myötä Jennyllä on usein omat mielipiteet siitä miten hänen pitäisi elää elämäänsä. Eikä Jenny haluaisi aina pelastaa maailmaa pahuudelta vaan viettää aikaansa, kuten teini-ikäiset. Koulussa hänen vihollisinaan ovat huomiota vailla olevat Crustin serkukset, jotka eivät pidä siitä, kun Jenny saa kaiken huomion.


title: Jussi Tuominen

text: Tarmo Juhani "Jussi" Tuominen (s. 15. huhtikuuta 1946 Tampere) on suomalainen televisiokäsikirjoittaja sekä tuottaja.


title: Jussi Tuominen

text: Vuonna 1968 kansakoulunopettajaksi valmistunut Jussi Tuominen on tuottanut lukuisia viihdeohjelmia ja televisiosarjoja Yle TV2-kanavalle. Tämän lisäksi hän on muun muassa käsikirjoittanut yhdessä Neil Hardwickin kanssa sketsillisen saunan historian "Löylyä! Suomalaisen saunan nousu ja uho", Intervision ohjelmakilpailussa 1979 kultaa voittaneen äänellisen mykkäkomedian "Kielipuoli potilas" sekä komediasarjat "Tankki täyteen" (1978-1980) ja "Reinikainen" 1982-1983). Lisäksi hän tuotti ja ideoi Hardwickin kanssa komediasarjan "Sisko ja sen veli" (1986). Tuominen palkittiin 2009 Erikois-Venlalla elämäntyöstään tv-viihteen parissa.


title: Jussi Tuominen

text:
Näytelmäsuomennoksia Tuominen on tehnyt parisenkymmentä vuodesta 1982, jolloin hän käänsi Tampereen Teatterin pohjoismaisen kantaesityksen musikaalista "Sugar eli Piukat paikat", joka on edelleen kyseisen teatterin pisimpään (4 v) ohjelmistossa pysytellyt esitys. Lisäksi hän on suomentanut Tampereen Teatterille mm. Neil Hardwickin ohjaaman farssin "Ensimmäinen näytös" (1984), jota on muualla esitetty myös nimellä "Ei ketään kotona" sekä rockmusikaalin "Rent" (1998) ja Tampereen Työväen Teatterille musikaalin "Lätsä". Hän on suomentanut ja ohjannut Hitler-monologin "Adolf" Esko Roineelle Kellariteatteriin (2001).
Pyynikin kesäteatterille Tuominen dramatisoi Veikko Huovisen romaaneista näytelmän "Lampaansyöjät" (2006), jonka ohjasi Neil Hardwick. Tuominen on kirjoittanut myös ravintolarevyitä mm. "Hälläväliä" (2004), "Nyt meni Joulu pipariksi" (2009) ja "NääsNääsNews" (2011). Pakinoita ja kolumneja Jussi Tuominen on kirjoittanut säännöllisesti Radio- ja televisiotyöntekijät "RTTL" r.y:n "Liiton Arkkiin" ja Aamulehden "Moro"-liitteeseen


title: Jussi Tuominen

text: Tuominen on lisäksi sanoittanut lauluja mm. Seitsemän seinähullua veljestä -orkesterille, Paula Koivuniemelle ja Kirkalle, jonka esittämä Tuomisen ja Jukka Siikavireen kappale "Hengaillaan" edusti Suomea Eurovision laulukilpailuissa Luxemburgissa 1984 tullen sijalle 9.


title: Hegeliläisyys

text: Hegeliläisyys on G. W. F. Hegelin alulle laittama filosofinen suuntaus. Se voidaan tiivistää Hegelin tunnettuun lauseeseen ”mikä on järjellistä on todellista ja mikä on todellista on järjellistä”. Hegelin tavoitteena oli pelkistää todellisuus synteettisemmäksi ykseydeksi transsendentaalisen idealismin järjestelmän pohjalta.


title: Hegeliläisyys

text: Metafysiikassa hegeliläisyys oli historiallisesti suuntautunutta absoluuttista idealismia. Hegel katsoi historian olevan dialektinen prosessi. Poliittisessa teoriassa Hegel painotti kollektivismia, yksilöitä kokonaisuuden osina. Kummatkin ajatukset vaikuttivat huomattavasti muun muassa marxilaisuuteen (dialektinen materialismi).


title: Hegeliläisyys

text: Hegelin filosofinen menetelmä perustui kaikkien käsitteiden ja asioiden triadiseen, kolmitasoiseen, kehitykseen ("Entwicklung"). Näin, hän toivoi, filosofia ei ollut ristiriidassa kokemuksen kanssa, vaan saattoi antaa kokemuksen tarjoamalle tiedolle filosofisen eli perimmäisen selityksen. Jos haluamme esimerkiksi tietää mitä vapaus on, otamme vapauden käsitteen sieltä mistä löydämme sen ensimmäisen kerran, eli villin ihmisen rajoittamattomasta toiminnasta. Tällainen ihminen ei tunne tarvetta rajoittaa ajatteluaan, tunteitaan tai toimintapyrkimyksiään millään tavalla. Seuraavaksi havaitsemme, että villi on luovuttanut tämän vapauden ja vaihtanut sen vastakohtaansa, sivistyksen ja lain asettamiin rajoitteisiin, tai tyranniaan. Kolmanneksi, lain alla olevassa kansalaisessa havaitaan kolmas kehitystaso, vapaus korkeammassa ja täydemmässä merkityksessä kuin villillä — vapaus tehdä, sanoa ja ajatella monia asioita, jotka olivat villin saavuttamattomissa. Havaitsemme, että tässä kolmitasoisessa prosessissa toinen taso on ensimmäiseen nähden sen täydellinen vastakohta tai tuho, tai ”kumoaminen” ("Aufhebung"). Havaitsemme myös, että kolmas taso on ensimmäinen taso palautettuna itseensä korkeammassa, todellisemmassa, rikkaammassa ja täydemmässä muodossa.


title: Hegeliläisyys

text: Näin nämä kolme tasoa ovat:


title: Hegeliläisyys

text: Nämä kolme tasoa seuraavat toisiaan kaikessa ajattelussa ja olemisessa, kaikkein abstrakteimmista loogisista prosesseista kaikkein monimutkaisimpiin konkreettisiin organisoidun mielen toimintoihin.


title: Hegeliläisyys

text: Logiikassa, joka oli Hegelille tosiasiassa metafysiikkaa, joudumme käsittelemään kehitysprosesseja, joiden kohteena on todellisuus abstrakteimmassa muodossaan. Hegelin mukaan logiikka käsittelee käsitteitä, joista on riistetty niiden empiirinen sisältö. Todellisuuden tutkimisen ensimmäinen vaihe koskee olemisen loogista käsitettä. Oleminen ei ole Hegelille staattinen käsite, niin kuin esimerkiksi Aristoteleelle. Se on olemukseltaan dynaaminen, koska sillä on tapana kumoutua ja sitten palata itseensä korkeammassa käsitteessä, tulemisessa.


title: Hegeliläisyys

text: Aristoteleelle mikään ei ollut niin varmaa kuin se, että ”oleminen” on olemista, identtistä itsensä kanssa: kaikki on sitä mitä on. Hegel ei kieltänyt tätä, mutta lisäsi, että yhtä varmaa on, että kaikella on tapana tulla vastakohdakseen, ”ei-miksikään”, ja että kummatkin yhdistyvät tulemisen käsitteessä. Esimerkiksi, tiettyä pöytää koskeva totuus on, että se on pöytä. Hegelille yhtä tärkeää on totuus, että pöytä oli ennen pöydäksi tulemistaan puu, ja että siitä tulee tuhkaa. Koko totuus oli Hegelille siis, että puusta tuli pöytä ja siitä tulee tuhkaa. Siksi todellisuuden korkein ilmentymä on tuleminen, ei oleminen. Se on myös ajatuksen korkein ilmentymä, koska vasta silloin saavutamme täydellisimmän tiedon asiasta, kun tiedämme mitä se oli, mitä se on ja mitä se tulee olemaan — sanalla sanoen, kun tunnemme sen kehityksen historian.


title: Hegeliläisyys

text: Samalla tavalla kuten ”oleminen” ja ”ei-mikään” kehittyvät korkeammaksi ”tulemisen” käsitteeksi, elämä ja mieli kehittyvät korkeammiksi muodoiksi itsestään. Hegelille se mikä kehittyy on eri tasoilla nimeltään eri. Alimmalla tasolla se on ”oleminen”, korkeammalla ”elämä”, ja vielä korkeammalla tasolla ”mieli”. Ainoa asia joka on aina läsnä on prosessi ("das Werden") itse. Tätä prosessia voidaan kuitenkin kutsua nimellä ”henki” ("Geist") tai ”idea” ("Begriff"). Sitä voidaan kutsua jopa Jumalaksi.


title: Hegeliläisyys

text: Hegelin mukaan kehitysprosesseja on tarkasteltava (1) itsessään; tämä on logiikan ja metafysiikan kohde; (2) itsensä ulkopuolella, luonnossa; tämä on luonnonfilosofian kohde; sekä (3) itsessään ja itselleen, mielessä; tämä on mielenfilosofian tai ”hengenfilosofian” (Geistesphilosophie) kohde.


title: Hegeliläisyys

text: Luonnossa idea joutuu toiseuden tilaan, jossa se on hukannut itsensä, koska se on menettänyt ykseytensä ja pirstaloitunut ikään kuin tuhansiksi sirpaleiksi. Ykseyden menettäminen on kuitenkin vain näennäistä, koska todellisuudessa idea on vain naamioinut ykseytensä. Filosofisesti tutkittuna luonto paljastaa itsensä yrityksinä, joissa idea on pyrkinyt tulemaan esiin toiseuden tilasta ja ilmaisemaan itsensä meille parempana, täydempänä, rikkaampana ideana, eli henkenä tai mielenä. Mieli on näin luonnon päämäärä. Se on myös luonnon totuus. Kaikki mikä on luonnossa realisoituu korkeammassa muodossa mielessä, joka tulee esiin luonnosta.


title: Hegeliläisyys

text: Mielenfilosofian lähtökohtana on yksilöllinen, tai subjektiivinen, mieli. Tämä mieli on vain mielen ensimmäinen taso, mieli ”itsessään”. Toinen taso on objektiivinen mieli, eli laissa, moraalissa ja valtiossa objektifioitunut mieli. Kolmas taso on absoluuttinen mieli, tila jossa mieli kohoaa kaikkien luonnon ja instituutioiden asettamien rajoitusten yläpuolelle, ja on ainoastaan itsensä alainen taiteessa, uskonnossa ja filosofiassa. Mielen olemuksena on vapaus, ja sen on kehittyäkseen murtauduttava ulos luonnon ja inhimillisten instituutioiden asettamasta toiseudesta.


title: Hegeliläisyys

text: Hegelin tunnetuimpia ja helpoimmin ymmärrettäviä näkemyksiä ovat hänen ajatuksensa koskien valtiota, historiaa ja absoluuttista henkeä. Valtio oli Hegelille henki objektifioituna. Yksilö on intohimojensa, ennakkoluulojensa ja sokeiden mielijohteidensa vuoksi vain osittain vapaa, ja alistuu välttämättömyyden ikeen, vapauden vastakohdan, alle. Tämä ies ilmenee muiden oikeuksien, moraalin ja lopulta yhteiskuntamoraalin tunnustamisessa. Kaikkein perustavin instituutio on perhe. Perheet muodostavat kansalaisyhteiskunnan, joka on kuitenkin epätäydellinen organisoitumisen muoto verrattuna valtioon. Valtio on idean täydellisin yhteiskunnallinen ruumiillistuma, ja edustaa tällä kehitystasolla Jumala itseään. Valtio varustaa meille perustuslain, ja suhteessa muihin valtioihin kansainvälisen oikeuden. Matkallaan historiallisten vaiheiden kautta se kulkee ”historian dialektiikan” kautta.


title: Hegeliläisyys

text: Hegelin mukaan perustuslaki on kansan kollektiivinen henki, ja että hallintovalta on tämän hengen ruumiillistuma. Jokaisella kansalla on yksilöllinen henkensä, ja suurin rikos on se, kun tyranni tai valloittaja tukahduttaa kansakunnan hengen. Sota on poliittisen edistyksen välttämätön osa. Se on kriisi eri valtioissa ruumiillistuneen idean kehittymisessä, ja tästä kriisistä kehittyy tai selviytyy voittajana paras valtio. Historiallisen kehityksen pohja on siis rationaalinen, koska valtio on järjen ruumiillistuma henkenä. Kaikki historian näennäisesti satunnaiset tapahtumat ovat todellisuudessa tasoja valtiossa ruumiillistuneen suvereenin järjen loogisessa kehityksessä. Intohimot, mielijohteet, kiinnostukset, luonteet ja persoonallisuudet ovat kaikki joko järjen ilmaisuja tai välineitä, jotka järki muokkaa omaan käyttöönsä. Meidän kauttamme järki pyrkii toteuttamaan itseään täydellisessä vapaudessa.


title: Hegeliläisyys

text: Tämän seurauksena myös historia on ymmärrettävä puhtaasti rationaalisena. Korkeimmalla tasolla tarkasteltuna historiassa näyttäytyy kolme kehitystasoa. Itämainen monarkia (ykseyden tila, vapauden tukahduttaminen), kreikkalainen demokratia (laajentumisen tila, jossa vapaus on menetetty epävakaalle demagogialle), ja kristillinen perustuslaillinen monarkia (joka edustaa vapauden jälleenliittämistä perustuslailliseen hallintoon).


title: Hegeliläisyys

text: Valtiossakin mieli on rajoitettu muiden mielien alaisuuteen. Vapauden saavuttamisprosessin viimeinen askel on se, jossa absoluuttinen mieli alistaa itsensä pelkästään itselleen taiteessa, uskonnossa ja filosofiassa. Taiteessa mieli tarkastelee itseään intuitiivisesti. Tämä realisoituu taiteessa, kun taide antautuu mielen tai idean toteutumisen välineeksi.


title: Hegeliläisyys

text: Uskonnossa henki tuntee oman ylemmyytensä suhteessa äärellisiin, rajallisiin asioihin. Myös uskonnossa, kuten valtiossakin, on kolme historiallista tasoa, itämainen uskonto, joka liioitteli äärettömyyden ideaa, kreikkalainen uskonto, joka antoi liiallisen painon äärelliselle, ja kristinusko, joka edustaa äärettömän ja äärellisen yhtymistä. Absoluuttinen henki, filosofiana, nousee sille asetettujen rajoitusten yläpuolelle, ja saavuttaa kaiken totuuden järjen alaisuudessa. Mitä totuuksia taide ja uskonto sisältävätkään, ne sisältyvät filosofiaan, korkeimpana tasona ja vailla mitään rajoituksia. Filosofia on näin ”korkein, vapain ja viisain vaihe subjektiivisen ja objektiivisen hengen yhtymisessä, ja kaiken kehityksen päämäärä”.


title: Hegeliläisyys

text: Hegelin alulle panemalla ja osittain toteuttamalla filosofisella synteesillä on ollut kauaskantoinen vaikutus. Filosofia, joka otti tehtäväkseen järjestää kaikki tiedonalat abstraktista logiikasta historianfilosofiaan kolmitasoisen kehityksen alaisuuteen, oli suuruudessaan houkutteleva kaikille metafyysisesti suuntautuneille filosofeille.


title: Hegeliläisyys

text: Hegelin suuri vaikutus johtuu osittain kuitenkin myös eräistä muista seikoista. Hänen filosofiansa oli koko 1800-lukua luonnehtineen kollektivismin korkein ilmentymä. Erityisesti teologiassa Hegel mullisti tutkimusmenetelmät. Hänen kehitysajattelunsa soveltaminen raamattukritiikkiin ja historiantutkimukseen on ilmeistä, kun nykyaikaisen teologian henkeä ja tarkoitusperiä verrataan 1800-luvun ensimmäisen puoliskon teologisen kirjallisuuden vastaaviin. Monilla tieteenaloilla ja kirjallisuudessa olemisen kategorian korvautuminen tulemisen kategorialla on ilmeistä ja samoin seurausta Hegelin menetelmän vaikutuksesta. Poliittisessa taloustieteessä ja politiikan tutkimuksessa Hegelin kollektivistinen käsitys valtiosta korvasi 1700-luvulta perityn individualistisen käsityksen.


title: Hegeliläisyys

text: Hegelin välittömät seuraajat Saksassa jaetaan yleensä vanhahegeliläisiin eli hegeliläiseen oikeistoon ja nuorhegeliläisiin eli hegeliläiseen vasemmistoon.


title: Hegeliläisyys

text: Vanhahegeliläiset kehittivät Hegelin ajattelua pitäen lähtökohtanaan hänen järjestelmänsä niitä puolia, jotka olivat sopusoinnussa kristillisen teologian kanssa. Vanhahegeliläisiin lukeutuivat muun muassa Karl Friedrich Göschel, Johann Philipp Gabler, Johann Karl Friedrich Rosenkranz ja Johann Eduard Erdmann.


title: Hegeliläisyys

text:
Nuorhegeliläiset korostivat Hegelin järjestelmän epäkristillisiä piirteitä, ja kehittivät erilaisia materialistisia, sosialistisia, rationalistisia ja panteistisia ajatuksia. Heihin lukeutuivat Ludwig Feuerbach, J. P. F. Richter eli Jean Paul, Karl Marx, Bruno Bauer ja Otto Strauss. Max Stirner liikkui nuorhegeliläisissä piireissä, mutta rakensi oman filosofisen järjestelmänsä paljolti suuntautuneeksi näitä ajattelijoita vastaan. Marx puolestaan katsoi myöhemmin kääntäneensä hegeliläisen ajattelun ylösalaisin, tai ”jaloilleen”.
Isossa-Britanniassa hegeliläisyyttä edustivat 1800-luvulla brittiläiset idealistit, kuten James Hutchison Stirling, Thomas Hill Green, William Wallace, John Caird, Edward Caird, Richard Lewis Nettleship, J. M. E. McTaggart ja J. B. Baillie. Brittiläinen hegeliläisyys liittyi paljolti poliittisiin päämääriin.


title: Hegeliläisyys

text: Yhdysvalloissa hegeliläisyyttä edustivat Thomas Watson ja William T. Harris. He saivat vaikutteita ennen kaikkea T. H. Greeniltä, ja heidän hegeliläisyytensä suuntautui ennen kaikkea vallalla ollutta pragmatismia vastaan.


title: Hegeliläisyys

text: Suomessa hegeliläisyys oli vallitseva filosofia 1800-luvulla. Hegeliläisyyttä seurasi muun muassa J. V. Snellman. Hän kuitenkin korosti valtion sijasta kansakunnan ja kansallishengen merkitystä sivistyksen edellytyksenä.


title: Hegeliläisyys

text: Norjassa hegeliläisiä olivat erityisesti Poul Martin Møller ja Marcus Jacob Monrad. Tanskassa hegeliläisiä olivat puolestaan Johan Ludvig Heiberg ja Hans Lassen Martensen, kun taas Søren Kierkegaard tunnetaan hegeliläisyyden vastustajana. Ruotsissa Hegeliä vastusti Erik Gustaf Geijer. Hegeliläisyyden aikana pohjoismainen filosofinen yhtenäiskulttuuri hajosikin, ja filosofia alkoi kehittyä eri Pohjoismaissa eri suuntiin.


title: Hegeliläisyys

text: Puolassa hegeliläisiä olivat muun muassa Karol Libelt, August Cieszkowski ja Józef Kremer. Benedetto Croce ja Étienne Vacherot olivat johtavia hegeliläisiä 1800-luvun loppupuolen Italiassa ja Ranskassa. Katolilaisia hegeliläisyydestä vaikutteita saaneita filosofeja olivat muun muassa Georg Hermes ja Anton Günther.


title: Hegeliläisyys

text: Hegeliläisyys inspiroi myös Giovanni Gentilen aktuaalisen idealismin filosofiaa ja fasismia. Hänen mukaansa ihmiset saivat motivaationsa aatteista, ja yhteiskunnallinen muutos oli johtajien aikaansaamaa.


title: Prosessijohtaminen

text: Prosessijohtaminen on johtamisoppi, jossa organisaation suunnittelun ja ohjaamisen perusyksiköksi valitaan toimintaprosessi ja siitä vastaa tiimi. Prosessijohtamiselle on ominaista asiakasohjaus, jota kutsutaan myös horisontaaliseksi ohjaukseksi.


title: Prosessijohtaminen

text: Taylorin johtamisopissa organisaation suunnittelun ja ohjauksen perusyksiköksi valittiin työliikkeet. Tämän taylorilaisen ajattelun mukaan työliike oli organisaation pienin suunnittelun ja kehittämisen kohde, eräänlainen atomi, joista organisaation työ koostui. Ajateltiin, että mittaamalla työliikkeitä voitaisiin löytää oikeat, optimaaliset työliikkeet ja näiden yhdistelmästä syntyisi paras mahdollinen työkokonaisuus. Tietylle työlle olisi vain yksi paras työtapa ja mittaamisen avulla se voitaisiin löytää ja ottaa laajempaan käyttöön. Jaettu työ oli määrä koota yhteen järkeviksi kokonaisuuksiksi esimiesten harjoittaman suunnittelun ja koordinaation avulla. Tässä ohjausajattelussa ohjaava voima on hierarkian mukaisissa esimiehissä jopa niin, että suorittavalla tasolla ajattelua ei paljoa tarvita. Organisaatioihin syntyi kaksi ”säätyä”: ajatteluun ja suunnitteluun kykenevät esimiehet ja vain kapea-alaisiin rutiinisuorituksiin kykenevät alaiset.


title: Prosessijohtaminen

text: Peter Drucker (Drucker 1954) arvosteli taylorilaisessa ajattelussa sitä, että organisaatiossa toimivaa ihmistä pidettiin lähinnä huonosti suunniteltuna ja epävarmana koneena. Hänen mukaansa vaille huomiota jäivät ihmisen vahvat ominaisuudet kuten kyky tehdä monia asioita, päätellä loogisesti, harkita ja arvioida asioita. Drucker arvosteli vanhaa organisaatioajattelua erityisesti siitä, että organisaation perusrakenteet, toiminnot oli määritelty toisilleen läheisten taitojen kokonaisuuksiksi. Drucker suositteli tavoitteisiin perustuvaa työnjakoa. Käytännössä se tarkoittaa ihmisten järjestämistä sellaisiin ryhmiin, että yhteen kootaan se, mitä tarvitaan tavoitteiden toteuttamiseksi.